📝 بەیاننامە سەبارەت بە بڕیاری دەستەی دادگایی تاوانەکانی دووەمی کەرکوک لە پەیوەند بە تاوانی کوشتنی ئازاد ئەحمەدەوە Belgeler\n📅 Da eklendi Apr 10 2015 2:18PM\n👁 Bu başlık 6,675 defa görüntülendi\nلە بەرواری 30 نوڤەمبەری ساڵی 2013 دا و لەشاری کەرک [ Daha... 👁] ✖ ✖ ✖ 0 0 ✔ 95% ✍ H.B. 10-4-2015 14:18:48\n📝 بەیاننامەی کۆتاییهاتنی پلنیۆمی 15ی کۆمیتەی ناوەندی حزبی کۆمۆنیستی کرێکاریی کوردستان Belgeler\n📅 Da eklendi Dec 23 2013 9:09AM\n👁 Bu başlık 7,560 defa görüntülendi\nرۆژانی 20و21-12-2013 پلنیۆمی پانزەی کۆمیتە ناوەندی [ Daha... 👁] ✖ ✖ ✖ 0 0 ✔ 81% ✍ H.B. 23-12-2013 9:09:29\n📝 راگەیاندنی کۆتاییهاتنی کۆنگرەی چوارەمی حزبی کۆمۆنیستی کرێکاریی کوردستان Belgeler\n📅 Da eklendi Dec 23 2014 9:57AM\n👁 Bu başlık 7,684 defa görüntülendi\nڕۆژانی 19و20-12-2014 کۆنگرەی چوارەمی حزبی کۆمۆنیست [ Daha... 👁] ✖ ✖ ✖ 0 0 ✔ 79% ✍ H.B. 23-12-2014 9:57:24\n📝 مەراسیمی رێزگرتن لە ژیان و خەباتی هاوڕێ ئازاد ئەحمەد لە سلێمانی سازدەکرێت Belgeler\n📅 Da eklendi Nov 5 2013 2:08PM\n👁 Bu başlık 6,961 defa görüntülendi\nئاگاداری هاوڵاتیان دەکەین کە ڕۆژی شەممە ڕێکەوتی9-1 [ Daha... 👁] ✖ ✖ ✖ 0 0 ✔ 81% ✍ H.B. 5-11-2013 14:08:00\n📝 ڕاگەیاندنێک لەبارەی ئیختتاف وگیان لەدەستدانی هاوڕێ ئازاد ئەحمەد ئەندامی مەکتەبی سیاسی حزبی کۆمۆنیستی کرێکاری عێراق ئەندامی کۆمیەتی ناوەندی حزبی کۆمۆنیستی کرێکاری کوردستان Belgeler\n📅 Da eklendi Oct 31 2013 9:26PM\n👁 Bu başlık 7,981 defa görüntülendi\nئەم کۆستە هەرگیز شوێنی پڕنابێتەوە! ڕاگەیاندنێک [ Daha... 👁] ✖ ✖ ✖ 0 0 ✔ 81% ✍ H.B. 31-10-2013 21:26:32


ئاماری گرتن و ژیان لەدەستدان و کیشەوگیروگرفتەکانیانی پەنابەران بۆ ساڵی ٢٠٢١ – Hawpshti\nفیدراسیۆن ئاماری پەنابەران وکێشەکانیان بۆ ساڵی ٢٠٢١ بڵاو دەکاتەوە\nبەبی ئەو ئامارانەی لەلایەن فیدراسیۆنی سەراسەری پەنابەرانی عێراقیەوە وەهەروەها کۆچ و کۆچبەرانی تورکیا وریکخراوی ئای ئۆ ئیم .. تۆمارکراوە ژمارەی ژیان لەدەستدانی پەنابەران لەتورکیاو لە تەواوی جیهان زۆر زیادی کردووە.\nبەپێی ئاماری سەرۆکایەتی کۆچ و کۆچبەرانی تورکیا\nژمارەی دەستگیرکردنی پەنابەران لەتورکیا ٢٠٢١\n١٦٢،٩٩٦ سەدوو شەست و دووهەزاروو نۆسەدوو نەوەت نۆ پەنابەردەستگیرکراون کە ئەم ژمارەیە زیادی کردووە لەئاست ساڵی ٢٠٢٠دا کە بریتی بوە لە ١٢٢هەزارو ٣٠٢ پەنابەر .\nلەو ژمارەیەی ئەمساڵیش کە دەستگیرکراون ٤هەزارو ٤٠٨ پەنابەریان پەنابەرانی هەرێمی کوردستان و عێراقن کە لە پلەی شەشەمی پەنابەرە دەستگیرکراوەکاندان.\nپەنابەرانی ئەفغانیش ٧٠هەزارو٢٥٢ پەنابەر لە پلەی یەکەم دێن پەنابەرانی سوریش بە ٢٣هەزارو ٤٦٩ لە پلەی دووەم دێن\nلەپلەی سێیەمیش پەنابەرانی پاکستانین کەبریتیتین لە ١٦ هەزارو ١٣٣ پەنابەر\n( سۆماڵی ٥٢٤١ / ئۆزپاکستان ٤٨١٧ / تورکمانستان ٤٣٤٠ / بەنگلادیش ٤١٧٤ / ئێرانی ٣٥٠٣ / فەڵەستینی ٣٤٩١ / پەنابەرانی ووڵاتانی تر ٢٣هەزارو ١٦٨ پەنابەر\nژمارەی ئەوپەنابەرانەی ژیانیان لەدەستداوە لەساڵی ٢٠٢١ لەتورکیا\nبەداخەوە ژمارەی ژیان لەدەستدانی پەنابەران لەساڵی ٢٠٢١ لەئاست ساڵی ٢٠٢٠دا زۆر زیادی کردووە\nلەساڵی ٢٠٢١ ( ٤٠٣ ) پەنابەر ژیانیان لەدەستداوە\nلەساڵی ٢٠٢٠دا ( ٢٨٢ ) پەنابەر ژیانیان لەدەستدابوو\nزۆرینەی قوربانیەکان لەنیودەریادا ژیانیان لەدەستداوە\nکە بەدەیان پەنابەریان پەنابەرانی هەرێمی کوردستان و ڕۆژهەڵاتی کوردستان و ڕۆژئاوای کوردستانن کە لە خوارەوە ئاماژەی پیدەدرێت.\nئاماری داواکردنی مافی پەنابەریتی نێودەوڵەتی لەڕێکخراوی نەتەوەیەکگرتووەکان بۆکاروباری پەنابەران UNHCR بەم شیوەیەیە:\nلەساڵی ٢٠٢٠دا ٣١ هەزارو ٣٣٤ پەنابەر لەتورکیا داوای مافی پەنابەرێتی نیودەوڵەتیان کردبوو\nبەڵام لەساڵی ٢٠٢١دا ژمارەکە کەمی کرد بۆ ٢٩هەزارو ٢٥٦ داواکردنی مافی پەنابەرێتی نیودەوڵەتی\nهۆکارەکەش دەگەڕێتەوە بۆ ئەم هۆکارانە:\nیەکەم: گۆڕانکاری وەرگرتنی پەنابەر لەنێوان ڕێکخراوی UNHCR و سەرۆکایەتی کۆچ و کۆچبەرانی تورکیا\nدووەم: بەربەستەکانی ڤایرۆسی کۆرۆنا\nسێیەم : سەختکردنی مەرجەکانی وەرگرتنی پەنابەران لەلایەن سەرۆکایەتی کۆچ و کۆچبەرانی تورکیاوە.\nژمارەی هاووڵاتیانی هەرێمی کوردستان و عێراق بۆ داواکردنی مافی پەنابەرێتی نێودەولەتی لە UNHCR لەتورکیا لەئاست ساڵی ٢٠٢٠دا کەمی کردووە کە بەم شێوەیەیە:\nلەساڵی ٢٠٢٠دا ٥هەزارو ٨٧٥ داواکاری مافی پەنابەرێتی نیودەولەتی\nلەساڵی ٢٠٢١دا ٤هەزارو ٩٦١ داواکاری مافی پەنابەریتی نیودەوڵەتی لەڕیکخراوی UNHCR.\nهۆکاری کەم داواکردنی مافی پەنابەرێتی نیودەوڵەتی هاووڵاتیانی هەرێمی کوردستان و عێراق دەگەڕێتەوە بۆ ئەم هۆکارانە:\nیەکەم: سەختکردنی پێدانی فیزا بۆ هاووڵاتیانی هەرێمی کوردستان و عێراق لەلایەن تورکیاوە\nدووەم: بێ هیوابوونی هاووڵاتیانی هەرێمی کوردستان و عێراق لەو گۆڕانکاریەی لە نێوان ڕێکخراوی UNHCR و سەرۆکایەتی کۆچ و کۆچبەرانی تورکیادا بەپێدانی دەسەڵاتی وەرگرتن و پەسەندکردنی کەیسی پەنابەران بە تورکیا\nسێیەم: سەخت وەرگرتن و ڕەتکردنەوەی کەیسی پەنابەرانی هەرێمی کوردستان و عێراق لەلایەن بەڕێوەبەرایەتیەکانی کۆچ و کۆچ بەرانی تورکیا\nئاماری دەستگیرکردنی ئەو قاچاخچیانەی بازرگانیان بەژیانی پەنابەرانەوە کردووە لەتورکیا\nژمارەی دەستگیرکردنی ئەوقاچاخچیانەی بازرگانیان بەژیانی پەنابەرانەوە کردووە زۆر زیادی کردووە\nلەساڵی ٢٠٢٠دا ٤هەزارو ٢٨٢ قاچاخچی لەسنوری تورکیا دەستگیرکراون\nلەساڵی ٢٠٢١دا ژمارەکە بەرزبویەوە بۆ ٧هەزارو ٩١٨\nئاماری داواکردنی ئیقامەی گەشتیاری و جۆرەکانی تری ئیقامە:\nهاووڵاتیانی هەرێمی کوردستان و عێراق بۆ ماوەی چەند ساڵێکە لە ڕیزبەندی یەکەمدان بۆ داواکردنی ئیقامەی گەشتیاری و جۆرەکانی تری ئیقامە لەتورکیا لە ساڵی ٢٠٢١دا بۆ جارێکی تر هاووڵاتیانی هەرێمی کوردستان و عێراق هەر لە پلەی یەکەمدان کە بریتیە لە ١٦٣هەزارو ٧٧٥ داواکردنی ئیقامە لەو ژمارەیەش تەنها ٦هەزارو ٤٨٩ داواکردنی ئیقامە بۆ خوێندن بوە بەپێی ئامارەکە لە ٩٠% زیاتری ئەو هاووڵاتیانەی هەرێمی کوردستان و عێراق داوای ئیقامەیان کردووە گەنجان بوون.\nبەپێی ئاماری ڕێکخراوی کۆچی نێودەوڵەتیش IOM\nژمارەی ژیان لەدەستدانی پەنابەران لەساڵی ٢٠٢١دا زۆر زیادی کردووە لە ئاست ساڵی ٢٠٢٠دا بەم شێوەیەی خوارەوە\nلەساڵی ٢٠٢٠دا ژمارەی ژیان لەدەستدان و بێسەروشوێن بوونی پەنابەران لەڕێگایی گەیشتن بە ووڵاتانی ئەوروپی بریتیبوە لە ٤هەزارو ٢٤٠ پەنابەر.\nبەڵام بەداخەوە لەساڵی ٢٠٢١دا ژمارەکە بەرزبویەوو بۆ ٥هەزارو٧٣ پەنابەر\nکە زۆرینەیان لەدەریایی سپی ناوەڕاستدا ژیانیان لەدەستداوە.\nتەنها لەساڵی ٢٠٢١دا ئەو پەنابەرانەی لەدەریایی سپی ناوەڕاستدا هەوڵی پەڕینەوەیانداوە بۆ ووڵاتانی ئەورووپا و تۆمارکراون بریتیە لە ١٧٦هەزارو ٤٠٦ پەنابەر\nلەساڵی ٢٠٢١دا تەنها لە ووڵاتی ئەلمانیا ١٣ هەزارو ٣٧٥ هاووڵاتی هەرێمی کوردستان و عێراق داوای مافی پەنابەرێتیان کردووە\nژمارەی ژیان لەدەستدان و بێسەروشوێن بوونی پەنابەران لە ساڵی ٢٠١٤ تا ساڵی ٢٠٢١ بریتیە لە\n٤٦هەزارو ٨٢ پەنابەر\nکە تەنها لەدەریایی سپی ناوەڕاستدا\n٢٨هەزارو ١٥٠ پەنابەر بێ سەروشوێن بوون و ژیانیان لەدەستداوە\nکە لەو ژمارەیە تائێستا تەرمی ٢٣هەزارو ٣١٢ پەنابەر نەدۆزراونەتەوەو بێسەروشوێن بوون\nسەبارەت بەهۆکارەکانی ژیان لەدەستدان و بێ سەروشوێن بوونی پەنابەر بەم شێوەیەیە:\n١/ ٢٨،١٥٠ پەنابەر ژێرئاوکەوتن( خنکان )\n٢/ ٧،٨٧٩ پەنابەر نادیار\n٣/ ٣،٤٥٧ پەنابەر ڕووداوی ئۆتۆمبێل و گواستنەوەی مەترسیدار\n٤/ ٢،٦٥٠ پەنابەر نالەباری کەش و هەواو نەبوونی ئاو و خۆراك\n٥/ ٢،٣٤٩ پەنابەر توندوتیژی\n٦/ ١،١٦١ پەنابەر نەخۆشی و نەبوونی چارەسەری پزیشکی و دەرمان\n٧/ ٤٣٦ پەنابەر مردنی کوشندە\nژمارەی ژیان لەدەستدان وبیسەروشۆین بوونی هاولاتیانی هەریمی کوردستان لەساڵی ٢٠٢١دا بەم شیوەیەیە:\nبەداخەوە ژمارەی ژیان لەدەستدان و بێسەروشوێن بوونی پەنابەرانی هەرێمی کوردستان بریتیە لە زیاتر لە ١٠٠ پەنابەر کە زۆرینەیان لە دەریایی ئیجەو دەریایی سپی ناوەڕاست و کەناڵی نوکەندی دەریایی بەڕیتانیاو فەرەنسا وە هەروەها لەرووداوی تری نادیاردا ژیانیان لەدەستداوە و بەدەیان پەنابەری کورد بێ سەرو شوێنن و تەرمەکانیان نەدۆزراونەتەوە.\nفیدراسیۆن لە سەرەتایی ڕووداوەکاندا دەستی کردووە بەبەدواداچون بۆ پەنابەرە بێ سەروشوێن بوەکان و ئەو پەنابەرانەشی بەهۆکاری نادیار لەڕێگای ئەوروپاش ژیانیان لەدەستداوە. لەگەل زانیاری نۆێدا هەنگاو بەهەنگاو هەوالەکانی بڵاو دەکەینەوە.


ئایا سه‌رهه‌ڵدانی بزوتنه‌وه‌ی گۆڕان کاردانه‌وه بوو یان به‌رنامه‌و بڕیاری پێش وه‌خت؟\n1- کاک نه‌وشیروان هه‌میشه جه‌ختی له‌سه‌ر ئه‌وه ده‌کرده‌وه که نه حیزب و نه ده‌وڵه‌ت ئه‌گه‌ر خاوه‌نی موئه‌سه‌ساتی باش نه‌بن و کارو باره‌کانیان به باشی رێکنه‌خه‌ن و نه‌یخه‌نه سه‌رسکه‌ی خۆی، سه‌رکه‌وتن به‌ده‌ست نایه‌نن و دواجار روبه‌ڕوی شکستی گه‌وره ده‌بنه‌وه. به‌ڵام سه‌یر ئه‌وه‌بوو کاتێ بزوتنه‌وه‌ی گۆڕان زۆر گه‌شه‌ی کرد و بوو به خاوه‌نی 500 هه‌زار دەنگدەر . نه‌خاوه‌نی هیچ دامو ده‌زگایه‌ک بوو. نه هیچ هه‌وڵێکیش هه‌بوو بۆ به دامه‌زراوه‌یی کردنی بزوتنه‌وه‌که.\nوه‌کو ده‌ریشکه‌وت کاک نه‌وشیروان نەیدەویست بزوتنه‌وه‌که بکاتە دامەزراوە . له‌وه ئه‌چێت هه‌ر به‌ته‌مای گه‌ڕانه‌وه بۆ ناو یه‌کێتی و خوڵکی مام جه‌لال بوبێت و نمایشی دروستکردنی گۆڕانیشی هه‌ر بۆ ئه‌وه‌بوبێت. یان وای بیرکردۆته‌وه به دامەزراوه‌کردنی بزوتنه‌وه‌که له به‌رژه‌وه‌ندی خۆیی و دوا رۆژی نه‌وه‌کانی نه‌بێت، چونکە ئه‌گه‌ر بزوتنه‌وه‌که به دامەزراوه‌یی بکرایە کوڕه‌کانی نه‌ده‌بون به خاوه‌نی میراتی گۆڕان.\nهیچ به‌هانه‌و پاساوێک بۆ ئه‌نجام نه‌دانی ئه‌مه نییه‌و زه‌مینه‌ش زۆر له‌بار بوه‌و شوێن و رێگاو ئیمکانیه‌تیش له‌به‌ر ده‌ستدا بوه. ده‌بوو هه‌نگاوی یه‌که‌می به‌رنامه دانان بوایه بۆ پێگه‌یاندنی نه‌وه‌یه‌کی رۆشنبیر به هزری سیاسی و نه‌ته‌وه‌ی و هه‌ر له‌و رێگایه‌وه هه‌نگاو بنێت بۆ ئه‌نجامدانی گۆڕانکاری سیاسی له هه‌رێمی کوردستان. به‌ڵام سه‌یره‌که له‌وه‌دابوو که به هیچ شێوه‌یه‌ک به‌لای ئه‌مه‌دا نه‌چوو. ئه‌مه پرسیاره‌و وه‌ڵامی ئه‌وێت. تۆ بڵێی ئه‌و به‌ڕێزه جه‌ماوه‌ری بێ ئاگا و سیاسی قەرسیلخۆری پێ باشتربوبێت له جه‌ماوه‌ر و کادری وریاو رۆشنبیر؟ گومانی تێدا نییه که ئیداره‌دانی کەسانی بێ ئاگا ئاسان و بێ سەرئێشەیە.\nئه‌مه له کاتێکدابوو که کاک نه‌وشیروان له زوربه‌ی لێدوانه‌کانیدا. چ له رابوردو چ له کاتی دروستبونی بزوتنەوەکەدا، جه‌ختی له‌سه‌ر ئه‌وه ده‌کرده‌وه ده‌بێ دژی به بنه‌ماڵه‌کردنی حیزب بوه‌ستینه‌وه‌و ده‌بێ هه‌میشه دژی گه‌نده‌ڵی بین، به‌ڵام دواجار ئه‌مه پێچه‌وانه دەرچوو.\nله ساڵی 2003 که ده‌سه‌ڵاتی سه‌دام نه‌ما و حکومه‌تی تازه دروستبوو: مام جه‌لال یه‌که‌م که‌س ئاوه‌ڵزاواکه‌ی خۆی کرد به وه‌زیر. کاک نه‌وشیروانیش یه‌که‌م که‌س زاواکه‌ی خۆی کرد به وه‌زیر. له کاتێکدا ده‌یان که‌سی تر له‌وانه به تواناتر و شایسته‌تر بون بکرێنه وه‌زیر. لە کاتێکدا لە گردی زەرگەتە زوری بەیوەندیە دبلۆماسیەکان دروست کرا یەکەم کەس کاک حەمە تۆفیق کرا بە بەربرسی ئەو ژورە . هەموو گۆرانخوازان ئەزانن کە خراپترین ئەدای هەبوە و نەیتوانیوە ئەو پەیوەندیانە بە جۆرێک بەکار بهێنیت کە گۆران سودی لێ ببینێت . وەکو دەرکەوت خۆی کەسێکی شایستە نەبوو بۆ ئەو بوارە و بواریشی نەدا کەسانیتر ئەو کارە بکەن .\nبۆ نمونە کاک شوان قلیاسانی و سەرکۆ عوسمان کە دوو کوری شارەزاو لێهاتو و زمان زان بون نەک نەیهێشت هیچ رۆڵێک ببینن ، هەر لە ژورەکەش دووری خستنەوە . بەم بۆنەیەشەوە ئەمەتان بۆ دەگێرمەوە : کاک عادل مراد یادی بەخێر ئەو کات کە سەرۆکی ئەنجومەنی ناوەندی یەکێتی بوو بە هاوەڵی جەند ئەندامێکی ئەنجومەنی ناوەند سەردانی بارەگای جفاتی گشتی کرد. دوای دەمە تەقێ و قسەکردن کاک عادل وتی برایان پرسیارێکم لێتان هەیەو حەز دەکەم راستگویانە وەلامم بدەنەوە :\nئێمەش وتمان فەرمو : وتی ئەرێ بەراست ئەمەریکا ئیشی بە ئێوەیە ، یان ئیوە ئیشتان بە ئەمەریکایە؟. ئێمەش وتمان گومانی تێدا نییە دەبێ ئێمە ئیشمان بە ئەمەریکا بیت . وتی ئەی کەوایە جارێک لە جاران بۆچی ئێوە دەعوەتێک بۆ وەفدی ئەو سەفارەت و قونسڵخانانە ناکەن کە سەرتان ئەدەن یان جارێک لە جاران لە کاتی دەست بەکار بونی سەفیر و قونسڵی تازە یان تەواو بونی کارەکانیان سەردانیان ناکەن و دەسکە گوڵێکیان بۆ نابەن و خولقێکیان ناکەن .\nلە درێژەی قسەکانیدا وتی : من لە بواری دیبلوماسیدا کارم کردوەو سەفیربوم ئەوەی لەسەر مێزی نان خواردن و لە کاتی قاوە خواردنەوە باس دەکرێت لە کاتی کۆبونەوەی رەسمی باس ناکرێت . ئێمەش وتمان ئەوە کاری ئێمە نییەو ژوری بەیوەندیە دیبلوماسیەکان بەرپرسی خۆی هەیە و ئەوە کاری ئەوە . دیارە زانیبوی هەمو جارێک کە ئەو وەفدانە دێن بو سلیمانی ، لای یەکیتی نان ئەخۆن بەراستی پرسیارەکەی سەرنج راکێش بوو. جاریکی تریش برادەرێکی ئێمە بە قونسلێکی وتبو بۆچی سەردانێکمان ناکەن ، لە وەڵاما وتبوی بۆچی جارێک لە جاران خولقتان کردوین هەتا ئێمەش رەتی بکەینەوە .\nلە راستیدا سەردانی ئەو وەفدانە بە بەردەوامی بو لای گۆران گرنکی زۆری هەبوو ئەگەربمانزانیانە چۆن و بە چ شێوەیەک هەڵسوکەوت ئەکەین . سەردانی ئەم هەموو وەفدانە بۆلای گۆران بە ناراستەوخۆ پشتیوانی بوو لە گۆران . لە لایەکی تریشەوە یەکێتی و پارتیشی نیگەران کردبوو . بەلام بە داخەوە ئێمە پێمان وابوو ئەوان ئیشیان بە ئێمەیە وەکو کاک عادل وتی .\nلە جیاتی ئەوەی خومان هەوڵ بدەین پەیوەندی لەگەل ئەملاو ئەولا دروست بکەین ، ئەملاو ئەولا خۆیان دەهاتن بۆلامان بەلام بە داخەوە ئێمە نە کەسی شیاو و شارەزاو نە گیرفان و نە سفرەمان هەبوو. ئەم حەقیقەتانە کاک نەوشیروان خۆشی باشی ئەزانی و ئێمەش پێمان وتبو ، بەڵام کاکە حەمە هەر لە شوێنی خۆی بوو . کێی بویستایە ئەیهێنایە ژورەکەو کێشی نەویستیایە دەری دەکرد. ئه‌مە نیشانه‌ی به بنه‌ماڵه‌کردن نییه؟ ئه‌ی که‌واته کاک نه‌وشیروان به چ مه‌به‌ستێک له لێدوانه‌کانیدا دژی بە بنه‌ماڵه‌کردن بوو؟ یان هه‌ر قسه‌بوو بۆ وه‌زنی شیعر.


بزوتنەوەی ڕبعوڵڵا كە بەمدواییانە دروست بووە و خۆی بە لایەنگری حەشدی شەعبی دەناسێنێت بانگەوازێكی بڵاوكردەوە بۆ مانگرتنێكی كراوە و بڕینی رێگای گشتی نزیك فڕۆكەخانەی موسەننا.\nبزوتنەوەكە لە بەیاننامەیەكدا كە وێنەی لای "ناس كورد" هەیە (20 تشرینی یەكەمی 2020)، داوا لە لایەنگرانیان دەکات ڕۆژى هەینى داهاتوو کاتژمێرى 10ى سەرلەبەیانى لەبەردەم دەروازە فڕۆکەخانەى موسەننا نزیک پردى 14ى ڕەمەزان گردببنەوە و ڕێگاى سەرەکى لەبەردەم ئۆتۆمبێلەکاندا دابخەن، ئەوەش وەکو ناڕەزایەتیەک بەرانبەر دەستگیرکردنى کۆمەڵێک کەس کە "بێ بەڵگە و فەرمانى دادگا" دەستگیرکراون.\nبزوتنەوەکە دەشڵێت "سەرمان سوڕ دەمێنێت لەوانەى کە خۆیان بەنوێنەرى پێکهاتەى شیعە دادەنێن و لەبەرامبەر ئەو ڕوداوانەدا وەکو نەعامە سەرى خۆیان کردووە بەژێر خۆڵەکەدا".\nڕەبعوڵا لەبەیاننامەکەیدا جەخت لەسەر ئەوەشدەکاتەوە "پێیاندەڵێین ئەمڕۆ ئێوە نەدەگەیشتنە ئەو پلەو پۆستانە گەر دەنگى ئەو بنکە جەماوەرییە نەبوایە کە ئەمڕۆ ژمارەیەکیان لێ دەستگیرکراون، لەدواى ئازاد کردنى ئەو گەنجانە لەمڕۆ و سبەینێدا بەتوندى سەرزەنشتان دەکەین ئەى سیاسیەکانى ڕۆژگارى هەل و هەڵکەوت".\nلەپاش سوتاندنى بارەگاى لقى پێنجى پارتى لەبەغدا کە ئەو بزوتنەوەیە بە سوتانى تۆمەتبار دەکرێت نزیکەى 18 کەس دەستگیرکران، ڕەبعوڵا لەگردبونەوەکەیدا کە بڕیارە ڕۆژى هەینى ئەنجامی بدات داواى ئازادکردنى ئەو دەستگیرکراوانە دەکات.


قەیرانی كەم ئاوی لە ئێران سازمانی خه‌بات کوردستانی ئێران\nقەیرانی كەم ئاوی لە ئێران\nقەیرانی ئاو لە ئێرانی ژێرچەپۆكی رژێمی ئاخوندان، دەسەڵاتداران وەك كارەسات و بومەلەرزە ناوی دێنن و هاوڵاتیانیش لە ناوچە گەرمەسێرەكان لەگەڵی دەستەویەخە بوون، لەلایەن مێدیا نێونەتەوەییەكانەوە گرینگی و سەرنجی زۆری دەدرێتێ.\nرۆژنامەی لوسانجلس تایمز لە راپۆرتێكدا سەبارەت بە قەیرانی ئاو لە ئێران نووسی: پەرەسندنی قەیرانی ئاو لە ئێران نائومێدی لە سەرانسەری ئەو وەڵاتە دروست كردوە. خانەوادەكان دەبینن كوڕەكانیان بۆ كاركردن ناچار دێهات بەجێ دێڵن و بۆ شار كۆچ دەكەن.\nبەرهەمی جوتیاری واز لێدێنن. كەسانی پیر و نەخۆش لەبەر گرانی واز لە خزمەتگوزاری تەندروست دێنن چوونكە ئەوندەیان پوڵ نیە دەرمانی نەخۆشیەكانیان بكڕن و زیندوو بمێنن.\nئەو رۆژنامە لە درێژەدا دەنوسێ: جوتیارانی ئێران وەكوو هەندێ شوێنی دیكەی جیهان، بۆ چەندین تووشی وشكەساڵی بوون. بەڵام بەهۆی لاوازی بەرێوەبەری ژینگەیی، زیادەرەوی لە بەكار هێنانی ئاو، زیاد بوونی رێژەی خەڵك و حكومەتێك كە لە باری ئاسایش و ئابووری كێشەی گەورەی هەیە، بوونە هۆی زیادبوونی دەرد و مەینەتی جوتیارانی ئێران. زۆرێكیان نیگەرانی لە دەستدانی مەعیشەت و كارەكانیانن. زەوی جوتیاری كەمتر دەبێتەوە و خەڵكیش خەریكی چۆلكردنی دێهاتەكانن چوونكە لەو هەلومەرجەدا داهاتوویەكی روون بەدیی ناكەن. زۆرێك لە لاوانی گوندەكان ئومێدیان بە داهاتوو نیە و كۆچیان كردوە بۆ شارەكان.\nدەسەڵاتدارانی رژێمیش دانیان بەبوونی ئەو قەیرانەدا ناوە. چیت چیان وەزیری وزەی حكومەتی رۆحانی گوتی: هەندێ لە كارناسان لەو باوەڕەدان كە ئێران خەریكی هەڵگرسانی شەڕە لەسەر ئاو.\nناوبراو لە درێژەدا دەڵێ: ئێران ساڵەهایە لەگەڵ قەیران ئاودا دەست و پەنجە لێدەدا. لە زستانی ساڵی رابردووەوە دەزگا پێوەندیدارەكان چەندین جار لە ئەگەری سەرهەڵدانی كێشەی بێ ئاوی لە وەڵاتدا وریایی دەدەن.\nیەكێك لە راگەیێنەكانی سپاس پاسدارانیش لە بارەی هەلومەرجی ئاو لە تاران نووسی: زەنگی مەترسی قەیرانی ئاوی خواردنەوە لە تاران لێدراوە، ئەو كەسانەی لە عەمارە و ئاپارتمانەكان لە نۆهەمی سێ بۆ سەرەوە دەژین، ناچارن بۆ بەكارهێنانی ئاوی بۆری "لولە" پۆمپی بەهێز بەكار بێنن بۆ ئەوەی ئاوەكە راكێشێ. دانانی پۆمپی ئاو لە بیناكانی شاری تاران بۆتە هۆی ئەوەی فشاری ئاو كەم بێتەوە، لەو حاڵەشدا ئەوانەی پۆمپ بەكار ناهێنن توشی كێشە بوونەتەوە. هەروەها 350 ملوێن میتری چوارگۆشە ئاوی تاران پاشەڕۆ و پیسایی تێكەل بووەو بۆ بەكارهێنان نابێ.\nلە همان كاتدا یەكێك لە مۆرەكانی رژێم لە وەزارەتی وزە سەبارەت دۆخی ئاوی ژێرزەوی گوتی: قەیرانی ئاوی ژێر زەوی كارەساتبارەو لە داهاتوودا ئاسارەكانی دەردەكەوێ. زەنگی مەترسی سەبارەت بە ئاوی ژێر زەوی لێدەراوە.\nهۆی سەرەكی تووش بوونی ئێران بە قەیرانی ئاو هەر وەك لە نووسینەكەی لوسانجلس تایمزدا هاتووە بەرێوەبەری لاوازی ژینگەیی و بێ بەرنامەیی لە بەكارهێنانی ئاو زیادەرەویە و ئەوەش دەگەرێتەوە بۆ سیستەمی دەسەڵاتداری كە لە ئێستادا ئاخوندان جڵەوی ئەو دەسەڵاتەیان بەدەستە.\nئاخوندان لە ماوەی 37 ساڵ دەسەڵاتداریاندا هەر خەریكی بەرنامەی مەترسیداری ناوكەیی و كۆمەڵكوژی و هەناردەكردنی ترۆریزم و دەستێوەردان لە وەڵاتان و ئاژاوەگێڕی و هەناردەكردنی فكری بۆگەنیان بۆ وەڵاتان بوون، بۆیە ئێران و خەڵكەكەی تووشی دەیان قەیرانی جۆراوجۆری مەترسیدار بوون كە قەیرانی ئاو یەك لەو قەیرانانەیەو تا دێ ئەو قەیرانە زیاتر پەرەدەستێنێ و دەسەڵاتداران هیچ بەرنامەیەكیان بۆ چارەسەری نیە.\nبێگومان گەورەترین قەیران كە بەرۆكی خەڵكی وەزاڵەهاتووی ئێرانی گرتووە خودی دەسەڵات و سیستەمی ئاخوندانەو هەتا ئەم قەیرانە چارەسەر نەبێ تا دێ قەیران و دیاردەی زیاتر بەرۆكی خەڵك دەگرێ.\nڕێکه‌وت: 2016-10-07 12:10:54


5/9/2020 8:13:00 PM 501 جار خوێندراوەتەوە\nپاش دان بەخۆداگرتن و پشتیوانیەکی زۆری بزوتنەوەی گۆڕان، بۆ گەڕاندنەوەی ئاشتەوایی و هێمنی پرۆسەی سیاسی و یەکگرتوویی هەرێمی کوردستان، وەک هێزیکی کاریگەری سیاسی ناوچەکە ، کەوتۆتە دۆخێکی ئاڵۆز و ھەڵواسراوەوە لە ئاڕاستەی کار و بڕیاری سیاسییدا، بێگومان گۆڕان وەک دەنگ، ڕوونكردنەوەو پەیامی دیار و ئاشکرای ھەیەو ئاڕاستەکانی ڕوونن، بەڵام سستی لە کرداری بەرجەستەو و ھەنگاوی مەیدانیدا دەبینرێ، جگە لە پەرچەکرداری بچوک و ناوەند گیر، ھیچی تری بە ئاشکراو بڕیاردەر لێ نابینرێ، وەک جوڵاندنەوەیەکی تایبەت لە ناو خەڵکی کوردستاندا.\nلەم سەرنجەوە کە سەرچاوەی تێگەیشتنی زەمەنێکە لە کارکردن، دەبێت میکانیزمی کارکردن و سیستەمی جوڵاندەوەو جۆری داکۆکیەکانی بزوتنەوەکە بگۆڕدرێت، خۆی بکاتەوە بەزەروورەتی کارکردن بۆ گۆڕەپانی سیاسی و حیزبە سیاسییەکانی ھەرێمی کوردستان هەر وەک چۆن ئەو پێویستییە لە سەرەتادا دروستیکردبوو، نەک وەک شێوە پاشگرێکی ئێستا لە سیمای دەسەڵاتەوە بۆ تەواوکاری ویستی پارسەنگ پێناسەو پیشانی خەڵکی کوردستان بدرێ و کاری لەگەڵ بکرێ.\nئەگەری هەمە جۆر و چەشنەی دەستی سیناریۆیەکانی '' یەکگرتوویی، ھاوبەشی، ھاوڕێگایی، هتد.. '' کار و پرۆژەو خزمەتکردنی بەرژەوەندییەکانی مەرامی حیزب بۆ حوکومەت و خەڵکەکەی وەڵامبدرێتەوە.\nبێگومان سیاسەت و ویستی بەڕێوەبردنی هەردوو زلپارتی هەرێمی کوردستان لای هەموان ئاشکراو ناسراوە، کەچی و چۆن خواستێک کاردەکەن، جوڵە و ئامانجەکانیان لای هەموان ڕوونە بە تایبەت بەرامبەر بە بزووتنەوەی گۆڕان، ئەمەش پرسێکە لەدەرەوەی بەرنامەکارو خواستی گۆڕانخوازن و بزووتنەوەی گۆڕان، واتە چاوی قووتدان و پارچەبوونی بزوتنەوەکە لە تێکەڵبوونی ناچاری و یستەوە نەکەنە کەرەستەی نوقم بوون و توانەوەی گۆڕان و لایەنگیری سیاسی.\nئەوان بە زەمەنی تێپەڕیوی سیاسی و ململانێی کرداری ئەم دۆخەیان دروستکردووەو کردویانەتە دیوارێکی هەڵچنیو بەڕوی خەڵکی کوردستاندا کە ئێستا ئێمەی گۆڕان و زۆرینەی خەڵکی ھەرێمیش ڕەتی دەکەینەوە و بڕواشمان وایە دیوارێکی تۆکمەو بەهێز نییە بۆ خزمەتکردنی خەڵکەکەی.\nگۆڕان دەبێ ئەم جۆرە لە بێ متمانیی و بەکارهێنانی ئاوەزی پوچڵکردنەوەی گفت و بڕیاری ڕێککەوتنامە و پەیمانەکانیان ڕونبکاتەوەو هەڵبسەنگێنێت و بگات بە یەقین و بڕیاریان لەسەر بدات، ئایا بە ھەموو بەرکەوتەو مافەکانییەوە بەشداری ڕاستەقینەی حوکومەت دەبێت و ڕۆڵی خۆی دەبینێت وەک ھێزێکی کاریگەر ، یان بە پێچەوانەوە دەبێت بکشێتەوە لەم ڕێککەوتن و نیەتی پرۆژە خزمەتگوزارییە بەناو ھاوبەشەی، کە تێیدا بەس ناومان بۆتە دەنگۆو دەنگمان وەک بڕیار بزرە وەک هاوبەشێک کە ناومان دێت.\nنزیکبونەوەو ساغبونەوە لە خاڵی کۆتایی و دوا بڕیاری ڕاشکاوانەی بزووتنەوەی گۆڕان و دەستکراوەیی بەبێ دوو دڵی گۆڕان دەخاتە قۆناغێکی نوێ وە و نیەت پاکی و ئارامگیر و دڵسۆزیشی دەداتەوە بە گوێی تەواوی خەڵکی کوردستاندا کە ئەوەی دەبوو بیکەین کردمان، ئیتر ڕێگەکەمان دەگۆڕین.\nگەرنا بەم شێوازە گۆڕان و گۆڕانخوازان و بەشێکی زۆر لە ئومێدی خەڵکی کوردستان، دەبنە قوربانی سیاسەتی خۆژیرکردنی دەسەڵاتی سیاسی و بێدەنگ بوونی گۆڕان لە خواستەکانیان ، ئەوسا لەویست و ئامانجی دەستکراوەیی دەسەڵاتی زۆرینەی سەر حوکم و بڕیارەکانی کە بۆمان دەبنە ئەگەر و کاری نەکردە، بەناچاری بێ ویستی ئێمەی گۆڕانخوازان دەسەپێن و لە ئاستیشیاندا بە ناچاری بێدەنگ دەبین.\nئەوسا بزوتنەوەی گۆڕان ناچارو مەحکوم دەبێت: خەباتی سیاسی خۆی چڕتر بکاتەوەو خۆی بۆ جۆرێکی فراوانتر لە مۆدێلی سیاسی کراوەی نوێ بەگەڕ بخاو دەستی گۆڕانخوازانیش واڵا ترو کراوەتربکات، تا بەرنامە داڕێژی وردتر بکەن بۆ بەگژاچوونەوەی ئەم دۆخە ناڕوون و سەپاوە، کە بژاردەکانی بۆ خەڵکی کوردستان ڕوونتر بونەتەوە بۆ کارکردن.


تا دێت نووسین بێ بەها دەبێت و تەنانەت بەهای مرۆییش تەواو لە رووخاندندایەو، مانایەكی جوان بۆ خودی بەهاش نەماوەتەوە. بەڵام دەروونی داهێنەرەكانمان(ئەگەر داهێنەرمان هەبێت) هێشتا بریندار نەكراون و دوژمنێك نەخزاوەتە ناو دەروونیانەوە.\nلە قۆناخی جیا جیا لە هەندێك وڵاتان ، تا رادەیەك نووسین و زۆر شتی تریش بێ بەها كراون، بەڵام ناتوانین بڵێین رێك وەك ئێستای هەرێمی كوردستان بووە، چونكە لە هیچ وڵاتێكدا نووسین وەك ئەم دۆخەی ئێمە تێیكەوتووین بێ بەها نەبووە. بۆنموونە: داڤید هیوم نووسینەكانی كەس نەیدەخوێندەوە، تا ناچاردەبوو، ناونیشانی كتێبەكەی بگۆڕێت و تەنانەت بەشێوەیەك دەسكاری كتێبەكەی بكات كە بیكاتە چەند بەشێك یان چەند بەرگێك بۆ ئەوەی هەڕمێنێك بۆ كتێبەكانی دروستبكات، بەڵام،هەر نەیتوانی. نیچە بە هەمانشێوە كتێبەكانی نەدەفرۆشران!. بەڵام خاڵی گرنگ ئەوەبوو لە وڵاتانە چەندین فەیلەسووفی گەورە هەڵكەوتبوون، چایخانەكان لەوپەڕی گەرمەی گفتوگۆدابوون، چایخانەكانی ڤییەنا نموونەیەكی بەرچاون بۆ ئەم باسە. تەنانەت لەو سەردەمەی دادگاكانی پشكنین دروستببوون و كەسانی وەك كۆپەرنیكۆس و گالیلۆو...هتد لێی تۆقیبوون و چەندانی وەك جیۆردانۆ برۆنۆیان سەربڕی و سووتاندبوویان، بەڵام هێزێكی لەبن نەهاتووی زانست و مەعریفە بەڕێوە بوو، كە هیچ هێزێكی سەركوتكار نەیدەتوانی ئەو هێزە پڕ لە زانست و مەعریفەیە پووچەڵ بكاتەوە. جیاوازییەكە لێرەدایە، لەم هەرێمی كوردستانە هێزی زانست ، مەعریفە، فەلسەفە، بوونی خۆی لەدەست داوەو ، شتێك نییە پێی بوترێ زانستی نوێ، مەعریفەی نوێ، فەلسەفەی نوێ. ئەمە باسی زانستەكانی دیكەی وەك : فەلەكناسی و ماتماتیك و ئەندازە ناكەم. چونكە دوورو نزیك پەیوەندی بە كوردەوە نییە. تەنانەت لە بواری شانۆو شیعریشدا ئێمە زۆر بەرەو دواوە كشاوینەتەوە. رۆمانەكانیشمان هەندێكیان مایەی گاڵتەجاڕین (چونكە نە زمانێكی پاراو، نە بەیەكەوە گرێدانی بابەتەكان، نە وێنەیەكی جوان، نە...، ئەوەی تریش گوایا رۆمانن، بەڵام بنەمایەكی فیكری بەهێزی تێدا نەئاخنراوە، تا كەمێك تینوویەتیمان بشكێنێت. باشترین رۆمانەكانی كوردی ئەو رۆمانانەن، كە زمانێكی پەخشائامێزیان بەبەردا كراوەو جار جار وێنەیەكی كەمێك جوانی تێدا دەبینرێ.بەڵام روانینێكی ئاییندەییان نییەو نەشیانتوانیوە بە فیكر چارەسەری ئەم هەموو گرفتە قووڵانە بكەن، كە ئێستاكە هەن.\nبێ بەهاكردنی نووسین، زۆر مەترسیدارە، لەپەنای ئەو بێ بەهاكردنەی نووسینەوەیە، توانراوە، مرۆڤیش بێ بەها بكرێت و ، خەریكە وەك نیچەمان لێبێت كە وتی: ژیان لە هیچەوە دەستپێدەكات، بە هیچیش كۆتایی دێت. ئێستا ئێمە لەناو هیچگەرایی و پووچگەراییەكداین، تا چاو بڕ دەكات هەر هیچ و پووچە، ئاسۆی گەڕانەوەی بەهاكان بە شێوازێكی دیكەی نوێ، لەم بارودۆخەدا ، بوونی نابێت.\nئەو ریفۆرمەی بەسەر ئایینی مەسیحییەتدا هات، هەر دەبێت ریفۆرمێكی ریشەیی لەمجۆرەش بەسەر ئایینی ئیسلامدا بێت و، چیتر حیزبی سیاسی ئیسلامی زاتی ئەوە نەكات بەناوی خوداوە بماندوێنێت. تا ئایین لە فۆرمێكی نوێی دیكەدا خۆی نەبینێتەوە، دەسەڵات و سیاسەتیش لەم دۆخەی ئەمڕۆ باشتر نابن. ئەمانە زنجیرە ئاسا بەیەكەوە گرێدراون، بۆ گەوجاندن. تا زەمینە هێندە بەباشی لەبار بێت بۆ گەوجاندنی خەڵك، هەر دەبێت لەناو پووچیدا بمێنینەوە. بۆیە رەخنەگرتن لە ئەقڵی كوردی، بەبێ رەخنە گرتن لە لاهوتی ئایینی هیچ مانایەكی نابێت، چونكە ئەمڕۆ لە هەموو كات زیاتر ئایین كۆنتڕۆڵی ئەقڵی كوردی كردووە.\nهەموو فەیلەسووفەكانی جیهان، كەم تا زۆر ساتێك لە ساتەكانی ژیانیان رووبەڕووی هەڕەشەو گوڕەشە بوونەتەوە، بەڵام لای ئێمەی كورد پێوەرەكە زۆر جیاوازە. هەموو كۆمەڵگای كوردی لەسەر رابردووی خۆی دەژیت و، هەرگیز بیری بۆ ئایندە ناچێت و ئاسۆی بینیمان زۆر كورتە. ئەوەی لە منداڵییەوە ناخی بریندار نەكرابێت و سەر دڵی داغ نەكرابێت، ناتوانێ بیر لە ئاسۆیەك بكاتەوە، ئاییندەكەی جوان بكات. بۆدلێر، رامبۆ، نیچە، شۆپینهاوەر، دیستۆیڤسكی ، هۆڵدەرلین و دەیانی دیكە ، لە ناخەوە بریندارو ترسێندرابوون، ترسی ناوەوەش زۆر زۆر لە ترسی دەرەوە بەهێزترو كاریگەرترە، شەڕی هەموو دنیا بەقەد شەڕێكی ناخ ناتهەژێنن. دوژمن لە ناختدا گرمۆڵەی كردبێت لە كوێ، لە دەرەوە بێت لە كوێ، رێك جیاوازییەكە ئەرزو ئاسمانە. تۆ سەیركە فەیلەسوفێكی وەك نیچە هێندە لە ناخەوە بریندار بوو، حەزیدەكرد بوومەلەرزەیەكی گەردوونیی دروستببێت و هەموو جیهان تێك و پێك بشكێنێت و ئەویش لەگەڵدا راپێچ بكات. بۆدلێر بەو هیوایەوە دەژیا گەردەلوولێك هەڵبكات و ئەویش لوول بدات . ئەی داهێنەرەكانی ئێمە؟! ، لەگەڵ ئەم هەموو نەهامەتی و كارەساتانە، شڵەژانێكی دەروونیی لای كەس روو نادات. ئاخر چۆن دەبێت شاعیرێكی گەورە یان رۆماننووسێكی گەورە بیت و گەردەلوولێك ململانێیەكی دەروونیشت نەبێت. وشەی جوان، فیكری جوان، چۆن لەناو بەختەوەریدا دەزێت.


هاووڵاتییەک دوای گەڕانەوەی لە ئێران دەستگیرکرا - پرس میدیا\nHome سڵایدشۆو کوردستان کۆرۆنا هەواڵ هاووڵاتییەک دوای گەڕانەوەی لە ئێران دەستگیرکرا\nهاووڵاتییەک دوای گەڕانەوەی لە ئێران دەستگیرکرا\nپرس میدیا 3/15/2020 11:10:00 م سڵایدشۆو, کوردستان, کۆرۆنا, هەواڵ,\nپۆلیسی سلێمانی هاووڵاتییه‌كی ده‌ستگیركرد، كه له وڵاتی ئێرانه‌وە گه‌ڕابوویەوە هه‌رێمی كوردستان و خۆی به‌تیمه ته‌ندروستییه‌كان نه‌ناسندبوو.\nراگه‌یاندن و په‌یوه‌ندییه‌كانی به‌ڕێوه‌به‌رایه‌تی پۆلیسی پارێزگای سلێمانی رایدەگەیەنێت: دوای ئه‌وه‌ی له‌لایه‌ن هه‌واڵده‌رێكه‌وه زانیاری گه‌یشته هێزه‌كانی پۆلیس كه هاووڵاتییه‌ك له وڵاتی ئێرانه‌وه گه‌ڕاوه‌ته‌وه هه‌رێمی كوردستان و خۆی به‌تیمه ته‌ندروستییه‌كان نه‌ناسندووه، بنكه‌ی پۆلیسی چوار چرا لێكۆڵینه‌وه‌كانی ده‌ستپێكردوو به هه‌ماهه‌نگی له‌گه‌ڵ نه‌خۆشخانه‌ی عه‌لی ناجی تایبه‌ت به كۆرۆنا توانرا هاووڵاتییه‌كه له‌ماڵه‌كه‌ی خۆی له‌گه‌ڕه‌كێك له‌شاری سلێمانی ده‌ستگیركراو ڕه‌وانه‌ی نه‌خۆشخانه‌ی تایبه‌ت به كۆرۆنا كرا .\nرونیشکردوەتەوە: هاووڵاتیه‌كه ناوی ( ع ، ح ، ف ) له‌دایكبووی 1957 و له 17-2-2020 له وڵاتی ئێرانه‌وه گه‌ڕاوه‌ته‌وه‌و خۆی به‌تیمه ته‌ندروستییه‌كان نه‌ناساندووه .\nبۆیه لێره‌وه داوا له‌و هاووڵاتیانه ده‌كه‌ین كه زانیارییان هه‌یه له‌سه‌ر هه‌ركه‌سێك كه له‌وڵاتی ئێرانه‌وه گه‌ڕاوه‌ته‌وه‌و خۆی به‌تیمه ته‌ندروستییه‌كان ناناساندووه په‌یوه‌ندی به‌هێڵه گه‌رمه‌كانی پۆلیسی پارێزگای سلێمانییه‌وه بكه‌ن به‌ژماره: 104 به‌شی پۆلیسی فریاكه‌وتن، 105 به‌شی پۆلیسی نه‌هێشتنی تاون.\nBy پرس میدیا at 3/15/2020 11:10:00 م


📊 Articles 371,623 | Images 58,065 | Books 10,754 | Related files 40,087 | 📼 Video 165 | 🗄 Sources 13,991 |\n📅 08-03-1991 Dates & Events\n📅 Added on Jan 21 2017 5:26PM\n👁 This item has been viewed 6,506 times\n... [ More... 👁] ✖ ✖ ✖ 0 7 ✖ 56% ✍ H.B. 21-1-2017 17:26:31\n📅 21-03-1991 Dates & Events\n👁 This item has been viewed 4,650 times\n- بۆ یەکەمجار لە مێژوودا بەشێکی گەورەی خەڵکی کورد [ More... 👁] ✖ ✖ ✖ 0 3 ✔ 92% ✍ H.B. 30-8-2010 11:20:47\n📕 ANFARAR Library\n📅 Added on Jul 7 2019 12:02PM\n👁 This item has been viewed 960 times\nFinality, first Kurdish book in Amazigh language [ More... 👁] 📕 ✖ 0 1 ✔ 99% ✍ M.B. 7-7-2019 12:02:24\n📕 ئەنفارار Library\n📅 Added on Jul 7 2019 12:09PM\n👁 This item has been viewed 229 times\nناوی کتێب: ئەنفارار (کۆتایی) لەچاپخانەی دار ئەلکە [ More... 👁] 📕 ✖ 1 1 ✔ 99% ✍ M.B. 7-7-2019 12:09:03\n📕 ئەودیو دەرکە کۆنینەکە Library\n📅 Added on Feb 25 2015 11:49PM\n👁 This item has been viewed 4,132 times\nنووسینی: یوسف عیزەدین [ More... 👁] ✖ ✖ 0 0 ✔ 66% ✍ M.B. 25-2-2015 23:49:38\n📕 بەسەرهاتی سەگێک لە سێبەرەکەیدا Library\n📅 Added on Oct 12 2015 12:44PM\n👁 This item has been viewed 2,959 times\nنووسینی: یوسف عیزەدین چیرۆک [ More... 👁] 📕 ✖ 0 0 ✔ 99% ✍ S.E. 12-10-2015 12:44:40\n📕 پرسی بارگاوی بە ئەرگۆمێنت Library\n📅 Added on Sep 27 2011 11:12PM\n👁 This item has been viewed 4,677 times\nیوسف عیزەدین [ More... 👁] ✖ 📕 ✖ 0 0 ✔ 82% ✍ H.B. 27-9-2011 23:12:07\n📕 پێخەفێک لە خوێن Library\n📅 Added on Sep 22 2011 1:13PM\n👁 This item has been viewed 5,406 times\nیوسف عیزەدین دەزگای ئاراس - 2008 [ More... 👁] 📕 ✖ 0 0 ✔ 99% ✍ H.B. 22-9-2011 13:13:26\n📕 تەنها رۆژێکی سارد Library\n📅 Added on Dec 27 2010 2:07AM\n👁 This item has been viewed 7,084 times\nیوسف عیزەدین 2008 [ More... 👁] 📕 ✖ 0 0 ✔ 99% ✍ H.B. 27-12-2010 2:07:56\n📕 دیوێکی دیکەی حەکایەتە نەنووسراوەکان Library\n👁 This item has been viewed 6,963 times\nنووسەر: یوسف عیزەدین دەزگای چاپ: چاپخانەی شڤان، [ More... 👁] 📕 ✖ 0 0 ✔ 99% ✍ H.B. 22-12-2010 14:41:14


عیراق، دوو وەزیری پێشوو لێكۆڵینەوەیان لەگەڵدا دەكرێت – تۆڕی میدیایی خەڵک\n2020/09/03 - 5:00 PM\nدەسەڵاتی دادوەریی لە عیراق، دوو وەزیری پێشووی حكومەتەكەی عادل عەبدولمەهدی بانگهێشت دەكات و لەسەر كوشتنی خۆپیشاندەران لێكۆڵینەوەیان لەگەڵدا دەكات.\nبەپێی بەیاننامەیەك كە لەلایەن دەسەڵاتی باڵای دادوەریی عیراقەوە بڵاوكرایەوە”فائیق زێدان سەرۆكی ئەنجومەنی باڵای دادوەریی، گفتووگۆی لەبارەی دۆسێی كوشتنی خۆپیشاندەران كردووە لەگەڵ عەبدولوەهاب ساعدی فەرماندەی دەزگای دژە تیرۆر و قاسم ئەعرەجی ڕاوێژكاریی ئاسایشی نیشتمانی و عەبدولغەنی ئەسەدی سەرۆكی دەزگای ئاسایشی نیشتمانی”.\nهەر لە بەیاننامەكەدا هاتووە”ئامادەبوانی كۆبوونەوەكە گفتووگۆیان لەسەر ڕێكارە یاساییەكانی پەیوەست بە ڕووداوەكانی كوشتن و برینداركردنی خۆپیشاندەران و هێزە ئەمنییەكان كردووە”.\nبەیاننامەكە لە زاری زێدانەوە بڵاویكردۆتەوە”دەستە پەیوەندیدارەكان بەو كەیسانە، یاداشتی دەستگیركردنیان بۆ ژمارەیەك لەرپرسانی وەزارەتی بەرگری و ناوخۆ دەركردووە، بەڵام یاداشتەكان پێویستیان بە ڕەزامەندی فەرماندەی گشتی هێزە چەكدارەكان و وەزیری ناوخۆ هەیە”وەك لە یاسادا ئاماژەی پێكراوە.\nدەسەڵاتی دادوەریی عیراق دەڵێت”دەستەی لێكۆڵینەوە دادوەرییەكان لە ڕەسافەی بەغدا، بانگهێشتی هەریەك لە یاسین یاسری وەزیری ناوخۆی پێشوو و نەجاح شەممەری وەزیری بەرگری پێشووی حكومەتەكەی عادل عەبدولمەهدی كردووە، تا ڕونكردنەوە لەبارەی ئەو زانیارییانەوە بدەن كە پەیوەستن بە لێكۆڵینەوەكان لەبارەی كەیسی كوشتن و برینداركردنی خۆپیشاندەران و هێزە ئەمنییەكان”.\nئەنجومەنی باڵای دادوەریی عیراقخۆپیشاندانەكانی عیراقعادل عەبدولمەهدیعيراق\nبەوێنە؛وەرزی هەڵگرتنەوەی بەرهەمی فستق\nعیراق؛ لە 24 سەعاتی ڕابردوودا زیاتر لە 4 هەزار و 500 كەس توشی كۆرۆنا بوون


بوونی فه‌رهه‌نگ، قاموس بۆ هه‌ر كۆمه‌ڵگایه‌ك زۆر گرنگ و پێویسته به‌مه‌به‌ستی ئاشنا بوون و شاره‌زا بوون له ماناومدلولی وشه‌ی زمانێكی تر. قاموس به‌كارده‌هێنرێت وه‌كو فاكته‌رێك بۆ فێربوونی زمانێكی تر ، كه له‌وانه‌یه زۆربه‌ی تاكی ناو كۆمه‌ڵگا،له ژیانی رۆژنه به‌گشتی به‌تایبه‌تی له كاتی گه‌شتكردن زۆر پێویستی پێبێت.\nقامووس وه‌كو سه‌رچاوه به‌كار دێت بۆ وه‌رگێڕانی مانای وشه له زمانێك بۆ زمانێكی تر جگه له ئه‌ركی سه‌ره‌كی كه بریتتیه له‌پێناسه‌ی وشه له‌رووی زانستی و ده‌ربڕین و له‌رووی رێزمانییه‌كه‌ی هه‌ر له‌به‌ر ئه‌م هۆیانه كاركردن ئاماده‌كردنی هه‌رقاموسێكی زمان كارێكی ئاسایی و ئاسان نییه،پێوستی به ماندووبوونێكی زۆر ده‌بێت ده‌بێ ئه‌و كه‌سه‌ی ئه‌م كاره ده‌كات شاره‌زایه‌كی باشی زمان هه‌بێت ،له هه‌مان كاتدا به‌رپرسیاره‌تیش له ئه‌ستۆ بگرێت.\nكاتێ چاوخشانێكم به نێو قامووسی (صادق)دا كرد، كه له عه‌ره‌بی – بۆكوردییه هه‌ستم كرد كاره‌كه زۆر به ووردی كراوه په‌له‌شی لێنه‌كراوه چ له رووی زمانه‌وه یان له رووی ده‌ربڕینه‌وه ،به‌جۆرێك وشه‌یه‌ك چه‌ندین مانای له خۆگرتووه‌ن، هه‌مووی ئاماژه‌ی پێكراوه، هه‌موو كه‌سێك ده‌توانێ وه‌رگێری هه‌ر وشه‌یه‌كی عه‌ربی بۆ زمانی كوردی ده‌ستكه‌وێت، كه به پێی پیتی ئه‌لف و بێی عه‌ره‌بی ریز به‌ندی بۆ كراوه،وشه‌كان به‌هه‌ردو شێوازی سۆرانی و كرمانجی وه‌رگێردراوه، ئه‌مه‌ش سه‌لیقه‌و زانیاریه‌كی زۆر و ماندووبوونێكی زۆری ده‌وێت، هه‌ر له‌و قامووسه‌دا ، ره‌چاوكردنی هه‌ندێ وشه له‌رووی كۆ و تاك كراوه، به‌جۆرێك مانای وشه‌كان داڕێژراون كه زۆر به‌ی تاكه‌كان له رژیانی رۆژانه به‌كار ده‌هێنن وه به‌تایبه‌تیش له رووی ئه‌ده‌بی و میدیایی، له‌دایك بوونی قامووسێكی ئاوا ئاسان نه‌بوو، شه‌ونخونی 30 ساڵه‌ی نووسه‌ر بووه كه‌لێكنی باشی كتێبخانه‌ی كوردی پڕكردۆته‌وه.


سایتی ئەلمۆنیتۆری: ڕوسیاو ئێران دەیانەوێت کوردەکان لەسوریا بەشێوەیەکی بينەنەوە پاڵ ئەسەدو لەلایەن تورکیاشەوە قبووڵبکرێت – basknet.org\nسایتی ئەلمۆنیتۆری ئینگلیزیی شیکردنەوەیەکی وردو عەقڵانیی دۆخی ئەمڕۆکەی سوریاو پەیوەندییە سیاسییە ناوەکیی‌و ئیقڵیمیی‌و نێودەوڵەتییەکان لەخۆدەگرێت و ده ليت:\n” ئەمریکا دوای ھێرشەکە ڕاکێتیەکەی پێرێ لەسەر زمانی ترەمپەوە جاێکی تر پێ لەسەر ئەوە دادەگرێت کە سوریا بەجێبھێڵێت. داوا لە دۆستەکانی دەکات ڕۆڵی زیاتر ببین. دۆستەکانیشی سعودیەو ئیمارات‌و قەتەرو میسرن‌و تورکیای تیا نییە”. .کێشەکە لەوەدایە ئەم دۆستانە لەسوریادا تەنھا ھێزە جھیادییە ئیسلامییەکانیان ھەیە کە پەنای بۆببەن.. ئەو دۆساتانە ھەمویان کێشەی ناوەکیی‌و ئیقلمی زۆر گەورەیان ھەیەو ناتوانن ئەو چاوەڕوانیانە بە ئاسانی بەدەستبھێننکە ئەمریکا لێیان چاوەڕوانە.\nسایتی ئەلمۆنیتۆری ده ليت:”تورکیا تا دێت زیاتر دەکەوێتە ژێر کاریگەریی ڕوسیاوەو ڕوسیاش نایەوێت ئەسەد بکەوێت، بۆیە تورکیا دواجار ناچاردەبێت مانەوەی ئەسەد قبووڵبکات”.. ھاوکات ڕوسیا تا ئێستا بەئاشکرا باس لەوەدەکات کە کوردەکانی سوریا دەبێت بەشێکبن لەچارەسەرکرنی کێشەکانی ناو سوریا توركياش كيشه ى له كه ل ئه مه هه يه.\nئەلمۆنیتۆری ده ليت: ڕوسیاو ئێران دەیانەوێت ھێزە کوردییەکان لەسوریادا بەشێوەیەکی وا ببەنەوە پاڵ ئەسەدو کە بکرێت لەلایەن تورکیاشەوە قبووڵبکرێت، ئەمەش مانای بەخشینی بوونێکی سیاسییانەی سنووردار بەکورد لەسوریادا کە ھەمولایەک بتوانێت قبوڵی بکات.\nسه با ره ت به ترامب ده ليت: ” ترەمپ پێ لەسەر پاشەکشە لەسوریا دادەگرێت، بۆیە کوردانی سوریا ئەگەری نزیکبونەوەیان لەئەسەدو لەڕێی ئەسەدیشەوە، بەنێوانگیریی روسیاو ئێران، لەتورکیا لە ئارادایە”.\nله كوتايدا ئەلمۆنیتۆری ده ليت: “بەکورتیییەکەی لەناو ئەو فەوزا سیاسیی گەورەیەداو لەناو ئەگەرە گەورەکانی جەنگ‌و پێکدادانی خۆیناویدا، ھێشتا ئەگەرێکی بچوکی چارەسەرکردنێکی سنورداریی بڕێک لەکێشەکان ھەیە”.


وەزارەتا ئاڤەدانکرنا هەرێمێ دەربارەی پارڤەکرنا شوقەیا زەلالکرنێ ددەت\n329 جار خوێندراوەتەوە\nوەزارەتا ئاڤەدانکرنا هەرێم راگەهاند، شوقێن کەندەکەوە کو پێکهاتیە ژ ٥٦٤ یەکا، ل داویا سالا ٢٠١٣ێ وەرە وب دوماهیک ئیناینە ل سالا ٢٠١٤پارڤەکرینە، و ل دەسپێکا سالا ٢٠١٥ێ دا گرێبەست بو مفادابوویێن وان هاتیە دروستکرت ب رێزبەندیا خال و رێنمایێن وەزارەتێ.\nوەزارەتا ئاڤەدانکرنێ و ئاکنجیکرنێ یا حکومەتا هەرێما کوردستانێ د راگەهاندنەکێ دا بەلافکر، د وان یەکاندا تنێ دوو شوقێن ڤالا هەبوون، یەک دایە خێزانەکا هەژار و هەژی کو ژ خێزانەکا سێ خوشکێن بێ کەس پێکهاتبون، د رێیا جڤاتا پارێزگەهێ کو نوینەرایەتیا تەڤایا روینشتڤانێن باژێرێ سلێمانیێ دکەت داخازیا وان بلند کریە و پاشی رازیبونا خو دەربریە، ئەوا دی ژی ب هەمان ئاوایی د چارچوڤێ یاسایێ و رێنمایا دا دایە خێزانەکا دیا هەژار و هەژی، کو هەردوو خێزانان هەمان رێنمایێن کار پێکری دگرنە بەر.\nئاماژە ب وێیەکێ ژیکر، ئەف رێکارە ژ لایێ وەزیرێ ئاڤەدانکرنێ و نیشتەجێبونێ جیبجیکرینە، کو دەستهەلاتا وی پالپشتە ب رێنمایا ژمارە ١ یا سالا ٢٠١٢ و یاسایا ژمارە ١٦ە یاسالا ٢٠١١ێ یاسایا یەکێ هەموارکریا یاسایا ژمارە ٧ یا سالا ٢٠٠٨ یاسایا دابینکرنا یەکێن نشتەجێبەنێ بو وەلاتیێن هەرێما کوردستانێ.\nئاماژە ب وێیەکێ ژیکر، بو هەمیان ئەشکەرا دکەین، کو د نهادا نەهـ یەکە ژ شوقەیێن کەندەکەوە داگیرکرینە و ل وی دەمی داینە ژمارەیەکا وەلاتیان کو خانی هەبوون و د هەژی نەبوون، لێ پشتی چەندین جاران هاتینە ئاگەهدارکرن ژ لایەنێن پەیوەندیدار و لایێ رێڤەبەریا ئاڤەدانکرنێ یا سلێمانیێ، لێ هەیا ڤی دەمی ڤالا نەکرینە.\nبەحس ل وێیەکێ ژیکر، هەر ژ ڤێرێ وەکو وەزارەت تەکەز ل وێیەکێ د کەین کو دەرگەهێ وەزارەتا مە یێ ڤەکریە ل بەر هەر ئەندام پەرلەمانەکی یان هەر وەلاتیەکی بو بدەستڤە ئینانا هەر زانیاریەکێ و دیفچونەکێ دەربارەی پروژێن وەزارەتێ.\nئەڤەژی پشتی وێیەکێ دهێت، ئەڤرو سەلمان فاتیح، ئەندامێ پەرلەمانێ کوردستانێ راگەهاند، وەزیرێ ئاڤەدانکرنا حکومەتا هەرێما کوردستانێ ژ دەرڤەی رێنمایان شوقێن کەندەکە پارڤەکرینە.


Курдипедиа - کلشخان\n🏰 کلشخان | Группа: Места | Язык статьи: 🏳 کوردیی ناوەڕاست\nگەڕەکێکە لە شارەدێی قەراج سەر بە شارۆچکەی مەخموری پاریزگای هەولێرهەولێر.\n🖇 Связанные предметы: 80\n1. 👁 ئازی کەند\n2. 👁 السلام\n3. 👁 اکرح فوقانی\n4. 👁 باشبەند\n5. 👁 باقرتەی ڕۆژئاوا\n6. 👁 باقرتەی ڕۆژهەڵات\n7. 👁 برایم باول\n8. 👁 بەردی سپی\n9. 👁 پونجینە\n10. 👁 تل متر\n11. 👁 تەل غەزال\n12. 👁 جوکش\n13. 👁 چارگۆمان\n14. 👁 حدیقە مارواش\n15. 👁 حدیقە\n16. 👁 حرفوشیە/خربە خلف\n17. 👁 حەسارۆک\n18. 👁 حەشترالوک\n19. 👁 خرابە جیر\n20. 👁 خرابە زەرد\n21. 👁 خرابە سیاو\n22. 👁 خربانی\n23. 👁 خربە جوالە\n24. 👁 خربە حرچان\n25. 👁 خربەمەندیان شرقیە\n26. 👁 خربەمەندیان غربیە\n27. 👁 خندق صغیر\n28. 👁 خندق کبیر\n29. 👁 خڕبەردان\n30. 👁 خەرانە\n31. 👁 دوسەر ژێری\n32. 👁 دوسەرە باڵا\n33. 👁 دوورنکیو\n34. 👁 دۆمەعزیز\n35. 👁 دینکاوە\n36. 👁 راشدیە\n37. 👁 روالە\n38. 👁 سرناج صغیر\n39. 👁 سرناج کبیر\n40. 👁 سرناج کبیر\n41. 👁 سێگردکان\n42. 👁 سەلماس\n43. 👁 شناوە\n44. 👁 شند فوقانی\n45. 👁 شندر تحتانی\n46. 👁 شورە پەلکە\n47. 👁 شیالە\n48. 👁 عارەبۆک\n49. 👁 عدلە\n50. 👁 عزیز عبدە\n51. 👁 علی ڕەش\n52. 👁 عینکاوە\n53. 👁 قبر سید\n54. 👁 قدیلە\n55. 👁 قوچ سپیلکە\n56. 👁 قۆچ\n57. 👁 گرد قۆشنە\n58. 👁 گرد قۆشەنە\n59. 👁 گرد گلیخە\n60. 👁 گردپان\n61. 👁 گردی گۆم\n62. 👁 گردە بۆر\n63. 👁 گردە دۆم ادریس\n64. 👁 گردە دێوانە\n65. 👁 گردە گراوی\n66. 👁 گردەهار\n67. 👁 گردەڕەش\n68. 👁 گوگتەپە\n69. 👁 گولگامش\n70. 👁 گەزۆک\n71. 👁 لاسور\n72. 👁 لاکچە\n73. 👁 محسن ئاوە\n74. 👁 محمل ئێۆمەران\n75. 👁 محمودیە\n76. 👁 مەخموور\n77. 👁 نزاکە\n78. 👁 کونە سیخورە\n79. 👁 کۆمەڵگای ئازادی\n80. 👁 کەرمردی\n🏷 Группа: 🏰 Места\n🏴 Ethnic Change: 👳\n⛰ Topography: ~\n🏙 Города: ⚪ Махмур\n🌐 диалект: 🇸🇦 Арабские\n🌐 диалект: Туркмнские\n💎 место: 🏘 квартал\n💎 место: ▪ Городок\n✨ Параметр Качество: 84% ✔\n➕ Добавил (Jiwan O Ehmed) на Jul 13 2019 12:01AM\n👌 Эта статья была рассмотрена и выпущена (Hawrê Baxewan) на Jul 15 2019 9:07PM\n👁 Этот пункт был просмотрен раз 616\n📊 Статистика Статьи 378,360\nПохожие файлы 46,190\n🗄 Источники 15,665


سوودو قازانجی کۆمپانیا زه‌به‌لاحه‌کان و په‌یوه‌ندی دیبلۆماسیانه‌ی ده‌وڵه‌تان، هیچ وه‌خت باکی به مافی مرۆڤ نییه ... زاهیر باهیر – له‌نده‌ن\nئه‌و کاره‌ساتانه‌ی که ئه‌مڕۆ له ڕۆژهه‌ڵاتی ناوین-دا و له ئه‌فگانستان و ڵاتانی دیکه ده‌گوزه‌رێ،  ملێونه‌ها خه‌ڵکی بێچاره‌ی کردۆته قوربانی، که به‌شی زۆریان منداڵان و ئافره‌ت و پیر و په‌ککه‌وتوانن.ئه‌وه‌ی که له ئێستادا به به‌رچاوه‌وه‌یه و ڕۆژانه میدیاکان ده‌یانهێننه‌وه یادمان، سوریا و یه‌مه‌نن.\nماوه‌ی چه‌ند ڕۆژێکه له بریتانیا به‌هۆی ئه‌و ڕاپۆرت و ده‌نگوباسانه که له‌سه‌ر یه‌مه‌ن ده‌گوترێت و کوشتنی خه‌ڵکانێکی زۆر و قوربانیبوونی ژماره‌یه‌کی زۆر له منداڵان که زۆرێکی ئه‌م قوربانیانه به فڕۆکه و چه‌کی عه‌ره‌بی سعوودییه .ئاماره‌کانی ڕۆژنامه‌ی گاردیان که له ده‌وڵه‌ته یه‌کگرتووه‌کانی وه‌رگرتووه نیشانی ده‌ده‌ن، له سه‌دا 60 ی ئه‌و2067 ی که بوونه‌ته قوربانی له‌یه‌مه‌ن له مانگی ته‌موزی پاره‌که‌وه، خه‌ڵکانی سیڤلن.( که ئه‌م ئاماره زۆر که‌متره له ئاماری حه‌قیقی ) بۆ ئه‌مه‌ش سعوودییه به‌رپرسیاره.هه‌روه‌ها له مانگی جێنیوه‌ری ئه‌مساڵدا هه‌ر ڕاپۆرتی ده‌وڵه‌ته یه‌کگرتووه‌کان ده‌ڵێت، که 119 هێڕشی ئاسمانی کراوه‌ته سه‌ر یه‌مه‌ن هه‌ر هه‌موویان مافی مرۆڤی نێوده‌وڵه‌تی به‌زاندووه ئه‌مه جگه له‌وه‌ی که زیاتر له یه‌ك ملێون که‌س ده‌ربه‌ده‌ربوون .هه‌موو ئه‌م هێڕشانه و هۆکاری خه‌ستکردنه‌وه‌ی شه‌ڕه‌که و کوژرانی خه‌ڵکانی زیاتر، خودیی سعوودییه، چه‌که‌کانی سعودییه‌ش بریتانین، سعودییه به تایبه‌تی و که‌نداو به گشتی بازاڕێکی گه‌وره‌ی فرۆشتنی چه‌کن بۆ بریتانیا .\nئه‌مانه هه‌مووی ده‌نگوباسێكی گه‌وره‌ی له لایه‌ن میدیای ئێره‌وه ( بریتانی) دروستکردووه هاوکاتیش بوووه‌ته سه‌ریه‌شه‌یه‌کی گه‌وره بۆ حکومه‌تی ئێره که له‌م هه‌فته‌یه‌دا ' تیرێزه مه‌ی ' سه‌ره‌کوه‌زیرانی ئێره چوو بۆ سه‌ردانی که‌نداو و له‌وێ پاشای سعودییه و ئه‌میری به‌حره‌ینی دیت و وه‌لای بریتانیای بۆیان دووباره کرده‌وه .\nهه‌ر له‌م کاته‌شدا وه‌زیری ده‌ره‌وه‌ی بریتانیا، ' بۆریس جۆنسۆن' هه‌فته‌ی ڕابوردوو له کۆنفرانسه‌که‌ی 'ڕۆم ' پایته‌ختی ئیتالیا، باسی له هه‌ڵسوکه‌وتی سعودییه‌و و ئێران کرد، که له‌وێدا شتێكی جاوه‌ڕوانننه‌کراو و نه‌شیاو، بوو، که بۆ که‌سێکی وه‌کو ئه‌و که نوێنه‌رایه‌تی حکومه‌ته‌که‌ی ده‌کات.وتی " سیاسیی هه‌ن که دین ده‌شێوێنن و به‌خراپ به‌کاری ده‌هینن، په‌ڵه‌ی جیاوازی هه‌مان دین به‌کارده‌هێنن تاکو ئامانجه سیاسییه‌کانیان فراوانتر بکه‌ن .ئه‌وه‌ش یه‌کێکه له گه‌وره‌ترین گرفته سیاسییه‌که‌ی هه‌ر هه‌موو ناوچه‌که، تراژیدیاکه‌ش بۆ من ئه‌وه‌یه که لێره‌دا تۆ ئه‌م شه‌ڕانه‌ت به وه‌کاله‌ت هه‌یه و هه‌موو وه‌ختێکیش هه‌ر شه‌ڕه له‌و ناوچه‌یه‌دا - ئایا ئه‌مه‌ش له‌به‌رئه‌وه‌یه که سه‌رکردایه‌تییه‌کی به‌هێز له‌ناو خودی ئه‌و وڵاتانانه‌دا نییه." درێژه به قسه‌کانی ده‌داو ده‌لێت " هه‌ر له‌به‌ر ئه‌وه‌شه که سعوودییه و ئێران و هه‌موو که‌سێک ده‌چنه ناوه‌وه و هه‌روه‌ها چه‌واشه‌کاریی ده‌که‌ن و کێشه‌کان ده‌شێوێنن و ڕۆڵی شه‌ڕه‌کان به وه‌کاله‌ت ده‌گێڕن" \nگه‌رچی 'بۆری جۆنسۆن' ئه‌م قسانه‌ی کرد به‌ڵام نه دانی به‌وه‌دا نا که چۆن و سعوودییه ئه‌و ئاگره خۆش ده‌کات و به چه‌کی کێش؟ نه حه‌لێكیشی هه‌بوو و هه‌یه بۆ ئه‌و کێشه‌یه، ته‌نها وه‌کو قسه ده‌رپه‌ڕاندنێك بوو، نه شتێکی دیکه.بێ گومان ئه‌م قسانه پێچه‌وانه‌ی سیاسه‌تی حکومه‌تی بریتانی بوو که هه‌رگیز ناخوازن به ئاشکرا ڕه‌خنه‌ی هاوپه‌پیمانه‌کانیان بکه‌ن، چونکه ئه‌وه‌ی به‌لای ئه‌وانه‌وه گرنگه " بزنس به‌رده‌وام بێت و بۆ ئه‌مه‌ش په‌یوه‌دنی له ته‌کیانا ئاسایی بێت" ئیدی ئه‌وه گرنگ نییه چه‌ندێك له دانیشتوانی بێتاوانی وڵاتان ده‌کوژرێت.ئه‌وه‌ی گرنگه ده‌روازه‌ی کۆمپانیا چه‌كفرۆشه‌کان دانه‌خرێن و کرێکاره‌کانمان بێ کار نه‌بن تاکو سه‌ریه‌شه بۆ حکومه‌ت دروستنه‌که‌ن و جارێکی دیکه‌ش ده‌نگیان بۆ بده‌نه‌وه بییانکه‌نه‌وه به‌مڵۆزمی گیانی خۆیان.\nئه‌وه‌ی گرنگه لێره‌دا که تێبینی بکرێت، هه‌ر ئه‌وه نییه که ده‌سه‌ڵات و کۆمپانیاکان بێ باك و بێ منه‌ت بن له کوژرانی خه‌ڵکانێکی زۆر و وێرانکردنی وڵاتانی دیکه و ژینگه‌که‌شیان، به‌ڵکو هاوڕێ کرێکاره‌کانیشمان ده‌ستیان هه‌ر به‌و خوێنه، له پێناوی بژێوی خۆیاندا و له‌ده‌ستنه‌دانی کاره‌کانیانا، هه‌ر سووره.\nکرێکاره‌کانمان که له لایه‌ن چه‌پ و کۆمۆنیسته‌کانه‌وه ده‌په‌رسترێن و ده‌یانه‌وێت جڵه‌وی شؤڕشیان بده‌نه ده‌ست و بیانکه‌نه مڵۆزمێکی دیکه به‌سه‌رمانه‌وه، کاتێك که ده‌سه‌ڵات ده‌گرنه ده‌ست، هه‌میشه له دامێنی بێ کاران و قوتابیان و خانه‌نشینکراوان و پیر و په‌كکه‌وتوانه‌وه‌ن له هه‌ڵوێستی شؤڕشگێڕییانا و په‌رۆشییان و بایاخیان بۆ شۆڕش..نه‌ك هه‌ر ئه‌مه‌ش، به‌ڵکو جاری وا هه‌یه، به چه‌ند میلێکیش له دوای سه‌رکرده و هه‌ندێك له په‌ڕله‌مانتاره چه‌په‌کانیشه‌وه‌ن.\nنموونه لێره‌دا، له بریتانیا، زۆرن، به‌ڵام من ته‌نها هه‌ر دوو نموونه ده‌هێنمه‌وه.یه‌که‌م: ئه‌مساڵ له کۆنفرانسی پارتی کرێکارانی بریتانیا که 'جێرمی کۆربن' سه‌رۆکێتی و کابرایه‌که که ڕابوردوویه‌کی زۆر پاك و پڕ له خه‌بات و تێکۆشانی هه‌یه و زۆریش دژی چه‌کی نوه‌وی و ئوستوله حه‌ربییه‌کانی بریتانییه و هاوکاتیش دۆستی ژینگه‌یه هه‌ر وه‌کو هه‌موو وه‌ختێکی دیکه‌ی دژی نوژه‌نکردنه‌وه و چالاککردنه‌وه‌ی ئه‌وانه، وه‌ستایه‌وه.\nله کۆنفرانسه‌که پێشنیازێکی پێشکه‌ش، کرد تاکو په‌ڕله‌مانتاره‌کانی حیزبه‌که‌ی دژ به‌و نۆژه‌نکردنه‌وه ئه‌وانه‌ی سه‌ره‌وه ده‌نگبده‌ن که نزیکه‌ی 37 ملیار پاوه‌ندی تێده‌چێت و گه‌ر ئه‌م پاره‌یه‌ش له پرۆژه‌ی باشتردا سه‌رف بکرێت باشتره .جێرمی کۆربن ویستی ئه‌مه بکاته بڕیارێك و یه‌که‌م: له په‌ڕله‌ماندا ده‌رنه‌چێت، دووهه‌میش: گه‌ر ده‌رچوو و جارێکی دیکه که حیزبه‌که‌ی ( حیزبی کرێکاران) هاته سه‌ر حوکم په‌یوه‌ستی ئه‌م بڕیاره بێت.به‌ڵام مه‌خابن، له‌بری پشتگیریکردنی،  هێڕشێکی گه‌وره‌ی کرایه سه‌ر، چونکه گه‌وره‌ترین نقابه‌ی کرێکاران Unite له بریتانیا، دژی وه‌ستایه‌وه و که گوایه کرێکاره‌کانیان، ئه‌ندامه‌کانیان، بێ کار ده‌بن .دوای ئه‌وه‌ش زۆرێك له په‌ڕله‌مانتاره‌کانیش به جێگره‌که‌ی خۆشییه‌وه، دژی 'جێرمی' وه‌ستانه‌وه، له‌م حاڵه‌ته‌دا جێرمی ناچارکرا که ئه‌ندامانی په‌ڕله‌مان ئازاد بکرێت له ده‌نگدانا له‌سه‌ر ئه‌و کێشه‌یه له په‌ڕله‌ماندا و هاوکاتیش بابه‌ته‌که بۆ کۆنفرانسێکی دیکه، هه‌ڵبگیرێت تاکو قسه‌ی له‌سه‌ر بکرێت.\nدووهه‌م : ماوه‌یه‌کی زۆره که حکومه‌ت ده‌یه‌وێ پلاتفۆرمێكی دیکه‌ی هه‌ڵفڕین و نیشتنه‌وه‌ی فڕۆکه له گه‌وره‌ترین فڕۆکه‌خانه‌ی بریتانیا، هیسرۆ ( Heathrow ) بکرێته‌وه، که ئێستا هه‌ر دوانه و بزنس پێویستی به زیاتر هه‌یه.له‌گه‌ڵ هه‌بوونی ئه‌م پێشنیاره‌شدا چه‌نده گروپی خۆجێی له دانیشتوانی ده‌و‌رو به‌ری فڕۆکه‌خانه‌که دروستبوون بۆ دژایه‌تیکردنی کردنه‌وه‌ی پلاتفۆرمی نوێ، هه‌م له‌به‌ر پیسکردنی زیاتری ژینگه و هه‌م ده‌نگه ده‌نگی زیاتری فڕۆکه‌کان، ئه‌مه له کاتێکدا له لایه‌ن ژینگه دۆستان و چه‌پ و سۆشیالیست و ئه‌نارکیسته‌کانیشه‌وه پشتگیرییان لێده‌کرێت.\nله‌م کێشه‌یه‌شدا 'جێرمی کۆربن' هه‌ر وه‌کو هه‌میشه دژ به‌م جۆره کارانه، ڕاوه‌ستایه‌وه و ویستی ئه‌مه‌ش ببێته بڕیارێك تاکو ئه‌ندام په‌رله‌مانه‌کانی پارتی کرێکاران ده‌نگ دژ به‌و پێشنیاره بده‌ن و نه‌بێت به یاساو جێبه‌جێ بکرێت.به‌ڵام دیسانه‌وه له لایه‌ن هه‌مان نقابه و نقابه‌یه‌کی دیکه و به‌هاوکاریی هه‌ندێك له ئه‌ندام په‌ڕله‌مانه‌کان دژایه‌تی بڕیاره‌که‌ی سه‌رکرده‌ی پارته‌که‌یان کرا.ماوه‌یه‌ک له‌مه‌و پێش که پێشنیاره‌که چووه وتووێژی نێو په‌ڕله‌مان و ده‌نگی له‌سه‌ر درا و بوو به بڕیار و جێبه‌جێ ده‌کرێت .هۆکاری ئه‌وه‌ش که نقابه‌کان له‌گه‌ڵ ئه‌م بڕیاره‌دا بوون چونکه وتیان ئه‌مه ده‌بێته هۆی زه‌مانه‌تی پاراستنی کاری کرێکاره‌کان و دانانی کرێکاری دیکه‌ش .ته‌نانه‌ت له‌م کێشه‌یه‌دا هه‌ڵوێستی ئه‌ندام په‌ڕله‌مانتاره‌که‌ی ئه‌و گه‌ڕه‌که که خۆی له بنه‌ماڵه‌یه‌کی ده‌وڵه‌مه‌نده‌وه هاتووه و سه‌ر به حیزبی موحافیزینیشه، چاکتر بوو له نقابه‌کان، که ئه‌و له دژی ئه‌وه‌ی که ئه‌و پێشنیاره بوو به بڕیار و جێبه‌جێده‌کرێت، ده‌ستی له‌کار له وه‌زیفه‌که‌ی کێشایه‌وه.\n**We have **54 guests** and **no members** online**


نیوەڕۆی رۆژی چوارشەممە 28/3/2018 ژمارەیەكی زۆر لە خوێندكارانی زانكۆی گەشەپێدانی مرۆیی و زانكۆكانی تری شاری سلێمانی، لە هۆڵی پڕۆفیسۆر د. عەلی قەرەداغی لە زانكۆی گەشەپێدانی مرۆیی بە تاسەوە چاوەڕوانی دەستپێكردنی سیمیناری تایبەتی د. محی الدین محمد خانی بوون بۆ خوێندكاران.\nئەم سیمینارە كە لە پەراوێزی سیمپۆزیۆمی ساڵانەی (UHD Talks) دا پێشكەشكرا لە لایەن میوانی زانكۆكەمان و پسپۆڕی دەرونناسی و مامۆستای زانكۆ د. محی الدین محمد خانی كە لە رۆژهەڵاتی كوردستانەوە سەردانی زانكۆی گەشەپێدانی مرۆیی كردبوو.\nلە سیمینارەكەیدا كە لەژێر ناونیشانی (خوێندكاری زانكۆو هونەرەكانی ژیانسازی) بوو، بەڕێزیان تیشكی خستە سەر ئەو بوارە گرنگانەی ژیانی هەر تاكێكی كۆمەڵگا كە دەبنە هۆكاری خۆشبەختی خودو دەوروبەر. هەروەها وتی كە كاتێك مرۆڤ دەیەوێت خۆشبەخت بێت دەبێت خۆی بناسێت، خۆناسین بەشێكی گرنگە لە ژیانسازی تا بتوانێت دەوروبەری بناسێت. خۆشبەختی تاك تەواوكەری خۆشبەختی كۆمەڵگاو دەوروبەرە.\nشایانی باسە سیمینارەكە مایەی خۆشحاڵی و رەزامەندی خوێندكاران و بەشداربووان بوو، هەر بۆیە بە چەپلە ڕێزانی گەرم سوپاس و دەستخۆشیان بۆ سیمینارەكەو زانكۆی گەشەپێدانی مرۆیی دەربڕی.\nڤیدۆی تەوای سمینارەکە


كۆمه‌ڵه‌ی مافی مرۆڤی کوردستان » هەڵاواردن دژ بە کوردستان/ کومپانیای قەندی کوردستان لە سەقز هێشتا بە داخراوی ماوەتەوە\nهەڵاواردن دژ بە کوردستان/ کومپانیای قەندی کوردستان لە سەقز هێشتا بە داخراوی ماوەتەوە\nکومپانیای قەندی کوردستان کە نێزیک بە ۱۵۰ کەس هێزی کاری دایمی هەیە و لەشاری سەقز دایە، بەهۆی نەبوونی مادەی سەرەتایی هێشتا بە داخراوی ماوەتەوە، لەسەرەتای ساڵی نوێ بڕیاروابوو مادەی سەرەتایی بۆ دابین بکرێت وسەرلەنوێ ڕێبکەوێتەوە، بەڵام بە تێپەڕینی پتر لە مانگێک هیچ گۆڕانێکی ئەرێنی لەم چوارچێوە نەهاتۆتە ئاراوە.\nبەرپرسی سەرەکی کومپانیای قەندی کوردستان هۆکاری دەسبەکار نەکردنی کومپانیاکەی گەڕاندەوە بۆ نەبوونی مادەی سەرەتایی. ناوبراو ڕایگەیاندووە دابین کردن و هاوردەی مادەی سەرەتایی شەکری خاو، لە کۆنتڕۆڵی وەزارەتی جیهادی کشتووکاڵ و کومپانیای بازرگانی دەوڵەتی ئێراندایە، بەڵام هێشتا هیچ پشکێک بەر ئەم کومپانیایە نەکەوتووە و هێشتا چاوەڕێی بەرکەوتنی پشکی دیاریکراوین.\nپێویستی کاروپیشەی داهێنەرانە و باشترکردنی دۆخی ئابووری، پشتیوانی لە یەکەی بەرهەمهێنان و سەرمایەگوزاریە، لە حاڵەتێکدا حکوومەت لە دابین کردنی مادەی سەرەتایی کومپانیاکان لە ڕۆژهەڵاتی کوردستان تەنگ وچەڵەمە ساز نەکات، ئەم یەکەی بەرهەمهێنانانە تاقەت وتوانای بەربڵاوی پەرەسەندنی بەرهەمیان هەیە.\nکرێکاران وکارمەندانی ئەم یەکەی بەرهەمهێنانانە پەرۆشی بێکاربوونی خۆیانن وبەپێی دۆخی هەبوو ترسیان هەیە کە حکوومەت ئیزنی ڕێکەوتنی سەرلەنوێ و دابین کردنی مادەی پێویستی ئەم یەکەی بەرهەم هێنانییەیان پێ نەدات.


جێگری پارێزگاری سلێمانی: لەگەڵ پڕۆژەی لامەركەزیداین بۆ هەموو شارەكانی هەرێم – تۆڕی میدیایی خەڵک\n2020/07/30 - 10:10 AM\nجێگری پارێزگاری سلێمانی ڕایدەگەیەنێت، لەگەڵ لامەركەزیم بۆ سلێمانی و هەڵەبجە و دهۆك، بۆ هەموو شارەكان ئەویش تەنها مەبەستی خزمەتی زیاتری خەڵك و كارئاسانی بۆ خەڵك.\nلەیلا عومەر جێگری پارێزگاری سلێمانی بە دەنگی ئەمریكای ڕاگەیاند، لەمكاتەدا بەڕاستی تەكلیفكرام بۆ ئەو پۆستە (جێگری پارێزگاری سلێمانی) لەسەر داوای حزبەكەم (یەكێتی نیشتمانی كوردستان) لەبەرئەوەی خۆم ئەندامی ئەنجوومەنی ناوەندی پێشووی یەكێتی نیشتیمانی كوردستان بووم، ئێستاش ئەندامی سەركردایەتی یەدەگی ژنم لەسەر بازنەی سلێمانی، لەبەرئەوەی چەند ساڵێكە خۆم لێپرسراویەتی ئیداریم هەیە و ئەو پۆستەش زیاتر ئیدارییە ڕاستە لەهەموو ڕوویەكەوە قەیران هەیە، بەڵام ئێمە نابێت نائومێدبین.\nوتیشی”دەبێت بەردەوام بین لەوەی هەوڵ بدەین كارەكان نەوەستێت ژیان بەردەوام بێت هەوڵ بدەین ئیش و كاری جوان و خزمەتی شارەكەمان بكەین ئیتر لەڕێگەی هەر پۆستێكەوە بێت”.\nئاماژەی بۆ ئەوەش كرد، وەكو ژنیش بەڕاستی پێمخۆش بوو داوایانلێكردم بۆ ئەم پۆستە لەبەرئەوەی ئەزموونێكم هەیە و چەند ساڵێكە لە ئیدارەدام بەلامەوە ئاسایی بوو، وتم بە شانازییەوە لەبەرئەوەی حزبەكەم متمانەی بە منە، منیش بەسەرچاو لەخزمەتی خەڵكەكەو شارەكەدا دەبم.\nسەبارەت بە بەرنامەی داهاتووی بۆ سلێمانی لەیلا عومەر ڕایگەیاند، ئەوەی ئێستا لەخەیاڵمایە و خەون و خولیای منە وەكو خەڵكێكی ئەم شارە وەكو ئەوەی خۆشم خەڵكی ئەم شارەم بەڕاستی زۆر زۆر ئاواتمە هەوڵ بدەین هەرچی سێكتەرەكانی ئیدارەیە هەموو بە سیستەم بكرێت، لەبەرئەوەی كە بە سیستەم كرا واتە دادپەروەری، یەكسانی و ڕێكخستن، واتە شتەكان ڕێكخراوتر دەبن زیاتر دەتوانی لەو ڕوانگەیەوە خزمەتی خەڵك بكەیت بێ جیاوازی لەبەرئەوەی لەسەر ئەو بەرنامەیە چەند ساڵێكە كاردەكەم لە ئیدارەدا ئیشی ئیداریی و یاسایش دەكەم تابتوانیین خزمەتی خەڵك بكەین بێ جیاوازی.\nڕوونیشیكردەوە، دەستخۆشی لە كاك عومەر قەڵادزەیی (جێگری پێشووی پارێزگاری سلێمانی) دەكەم كە پێشتر ئەم پۆستەی هەبووە، سوپاسی دەكەین ئینشەڵا ئێمە لەگەڵ بەڕێز پارێزگاریشدا قسەمان كردووە بە هەوڵ و هیمەتی هەموو لایەك و بەهەماهەنگی هەوڵ دەدەین باشترین خزمەت بە شارەكە بكەین.\nسەبارەت بەماوەی وەرگرتنی ئەو پۆستە لەحاڵەتی ئاڵوگۆڕكردنی پۆستی پارێزگاری سلێمانی لەنێوان بزوتنەوەی گۆڕان و یەكێتی نیشتمانی كوردستان، ناوبراو ئاشكرایكرد، با پێش ڕووداوەكان نەكەوین، ئێستا لەمكاتەدا بەركەوتەی یەكێتی نیشتیمانی كوردستانە خۆتان دەزانن كەشتەكان بەدەقە و سەعات دەگۆڕێت لەبەرئەوە دڵنییایم لەوە نەكردووەتەوە، من پۆست بە بەرپرسیارێتی دەزانم نەك هەر وەك پۆستێك سەیری بكەم.\nجەختی لەوەش كردەوە، پڕۆژەی لامەركەزی ئەوەی كە باس دەكرێت و داوا دەكرێت جیاكردنەوەی شارەكان نییە لە یەكتری، بەڵكو ئەمە تەنها داواكردنی لامەركەزی بۆ ئیداریی و دارایییە كە زیاتر خزمەت بە شارەكە و بە خەڵكەكە دەكات، هەندێكی هەر لە یاساكاندا باسكراوە، بەڵام پەیڕەوناكرێت لەوانەیە كۆمەڵێك بەربەست هەبێت تەنها ئەوەیە ئەگەرنا هیچ جیاكردنەوەیەك نیە و ئێمە هەوڵ دەدەین كە بچەسپێنرێت بەیاسا ئەو لامەركەزییە تەنانەت بۆ دهۆك و سلێمانی وە هەروەها هەڵەبجە بێت بۆ زیاتر خزمەتكردنی خەڵكە.\nوتیشی”لەگەڵ پڕۆژەی لامەركەزیداین بەواتایەی لامەركەزی ئیداری و دارایی بۆ شارەكە بێت نەك بۆ سلێمانی بەتەنها، بۆ هەموو شارەكان ئەویش تەنها مەبەستی خزمەتی زیاتری خەڵك و كارئاسانی بۆ خەڵك”.\nنزیکی 11 ملیۆن تووشبووی کۆرۆنا لەجیهاندا چاکبوونەوە


کۆرۆنا زیانی جیددی بە بەشی ریکلامی تویتەر گەیاندووە\n24/3/2020 01:46 PM\nتویتەر رایگەیاند بڵابوونەوەی ڤایرۆسی کۆرۆنا زیانی جیددی بە داهاتەکانی ئەم کۆمپانیایە گەیاندووە بەتایبەت لە بەشی رێکلامدا. تویتەر پێشبینی کردبوو کە بتوانێ لە 3 مانگی یەکەمی 2020ـدا داهاتەکەی بگەیەنێتە 825 بۆ 885 ملیۆن دۆلار و بەشێکی زۆری ئەم داهاتە لەڕێگای رێکلامەو ئەبێت.\n"نێد سێگال"ـی بەرپرسی کاروباری ماڵیی تویتەر ئەڵێ: "ڤایرۆسی کۆرۆنا کاریگەری نەرێنی لەسەر داهاتە رێکلامییەکانی تویتەر هەبووە لەسەرانسەری جیهاندا و ئەم کاریگەرییە بەتایبەت لەم هەفتانەی دواییدا دەرکەوتووە."\nئامارەکانی تویتەر دەریدەخات کە بەکارهێنەران سەرەڕای ئەم قەیرانانە سەردانی ئەم تۆڕە کۆمەڵایەتییە ئەکەن بەڵام سەردانێک کە ببێتە هۆی داهات لەرێگای ریکلامەوە ئەنجام نادرێت. نرخی پشکەکانی تویتەر رۆژی رابردوو 2٪ نزم بووەوە.\nتویتەر تەنها کۆمپانیای بواری تەکنەلۆژیا نییە کە نیگەرانی کەمبوونەوەی داهاتەکەیەتی. پێشتر مایکرۆسۆفت، پی پاڵ و ئەپڵیش رایانگەیاندبوو کە کۆرۆنا داهاتەکەیانی بەشێوەیەکی بەرچاو دابەزاندووە.


نانه‌واخانه‌یه‌كی نایاسایی داده‌خرێت\n9/6/2019 - 14:33\nخاوه‌نه‌كه‌شی روبه‌روی رێكاری یاسایی ده‌كرێته‌وه\nبه‌هۆی نه‌بوونی مۆڵه‌تی كاركردن و پابه‌ند نه‌بوونی به مه‌رج و رێنماییه‌كان، لیژنه هاوبه‌شه‌كانی قائیمقامیه‌تی سلێمانی نانه‌واخانه‌یه‌ك داده‌خات.\nله‌لایه‌ن لیژنه‌هاوبه‌شه‌كانی قائیمقامیه‌تی سلێمانیه‌وه و به‌هۆی نه‌بوونی مۆڵه‌تی كاركردن و ده‌ست به‌سه‌ر بڕێكی زۆر ئاردی نه‌شیاو بۆخواردن، له بازاڕی نه‌ورۆزی شاری سلێمانی نانه‌واخانه‌یه‌ك داده‌خرێت.\nبڕی ئه‌و ئارده نه‌شیاوه‌ی له‌نانه‌واخانه نایاساییه‌كه‌دا ده‌ستی به‌سه‌رداگیراوه یه‌ك تۆن و نیووه كه ئه‌سپێی كردووه له‌گه‌ڵ هه‌بوونی پاشه‌ڕۆی قرتێنه‌ره‌كان (جرج و مشك) به‌ڵام خاوه‌نه‌كه‌ی به‌نیازبووه بۆ كه‌بابخانه و چێشتخانه نانی لێ دروست بكات.\nبه‌فه‌رمانی قائیمقامی سلێمانی، نانه‌واخانه‌كه داده‌خرا و له‌لایه‌ن لیژنه‌ی له‌ناوبردنه‌وه ته‌واوی ئارده خراپ بووه‌كه له‌ناو ده‌برێت هه‌روه‌ها خاوه‌نه‌كه‌شی روبه‌روی رێكاری یاسایی ده‌كرێته‌وه.\nبه‌پێی یاسا و رێنماییه‌كان، پێویسته ئه‌و شوێنانه‌ی كار ده‌كه‌ن مۆڵه‌ت له لایه‌نی په‌یوه‌ندیدار به پیشه‌كانیان وه‌ربگرن، پاشان پابه‌ندی ته‌واوی مه‌رج و رێنماییه‌كانی كاركردن بن، به پێچه‌وانه‌وه له‌لایه‌ن لیژنه هاوبه‌شه‌كانه‌وه روبه‌روی رێكاری یاسایی ده‌كرێنه‌وه.


هێرشه خوێناوییه‌كه‌ی سینا.. شه‌ڕی شه‌ریعه‌ت له دژی ته‌ریقه‌ت\nڕاپۆرت 2017-11-26 11:06 کۆمێنت 826 جار بینراوە\n– محه‌مه‌د حه‌سه‌ن\nگه‌رچی وه‌ك ده‌وترێت داعش له عیراق و سوریا له گیانكێشاندایه، به‌ڵام له شوێنی تره‌وه ئه‌و رێكخراوه ده‌بزوێ و په‌یامی خوێناوی بڵاوده‌كاته‌وه و بازنه‌ی قوربانیه‌كانیشی تا دێت فراوانتر ده‌بێت، رۆژێك ئێزدیه‌كان، رۆژێكی مه‌سیحیه‌كان، رۆژێكیش شیعه‌كان و وه‌ك ئه‌وه‌ی له باكوری سینای میسریش روویدا، رۆژێك شوێنكه‌وتوانی ته‌ریقه‌ت.\nرۆژی هه‌ینی 24-11-2017، نوێژخوێنانی مزگه‌وتێك له‌گوندی ره‌وزه‌ی سه‌ر به شاری عه‌ریشی سینا له باكوری میسر، نوێژخوێنان كه‌وتنه‌به‌ر په‌لاماری ژماره‌یه‌ك چه‌كداره‌وه.\nله‌و هێرشه‌دا، كه له رێگه‌ی ئار پی جی و ده‌ستڕێژی گولله‌وه ئه‌نجامدراوه، 305 كه‌س كوژران و ده‌یانی تریش برینداربوون، ویلایه‌تی سینای سه‌ر به داعشیش په‌لاماره‌كه‌ی گرتوه‌ته‌ئه‌ستۆ.\nقوربانیه‌كان سه‌ر به ته‌ریقه‌تی جه‌ریرییه‌ن، كه له‌لایه‌ن گروپه توندڕه‌وه‌كانه‌وه ته‌كفیركراون، جیا له‌وه زۆرینه‌یان سه‌ر به هۆزی "سواركه"ن.\nهۆكاری دژایه‌تی داعش له‌گه‌ڵ شوێنكه‌وتوانی ته‌ریقه‌ت، ته‌نها ئایینی نییه، به‌شێكیشی سیاسییه، ئه‌مه‌ش بۆ ئه‌وه ده‌گه‌ڕێته‌وه كه هه‌ر له ساڵانی شه‌ڕی نێوان میسر و ئیسرائیله‌وه، شوێنكه‌وتوانی ته‌ریقه‌ت په‌یوه‌ندیه‌كی تۆكمه و توندوتۆڵیان له‌گه‌ڵ هێزه ئه‌منیه‌كان هه‌بووه و ئه‌و په‌یوه‌ندیه به‌رده‌وامه.\nله 19-11-2016، چه‌كدارانی داعش، سلێمان ئه‌بوحرازی ته‌مه‌ن 98 ساڵیان كوشت، كه شێخی ته‌ریقه‌تی جه‌ریرییه بوو، به‌وه‌ش ترسنكاترین په‌یامی دایه شوێنكه‌وتوانی ته‌ریقه‌ت.\nله دوو مانگی رابردوودا داعش هه‌ڕه‌شه‌كانی بۆسه‌ر شوێنكه‌وتوانی ته‌ریقه‌ت توندتر كردبوه‌وه، ئه‌مه‌ش ره‌خنه‌ی ئه‌وه‌ی به‌ره‌و رووی پۆلیس و هێزه ئه‌منیه‌كانی میسر له باكوری سینا كردۆته‌وه، كه رێوشوێنی پێویستیان بۆ پاراستنی سۆفیه‌كان نه‌گرتوه‌ته‌به‌ر.\nته‌ریقه‌ت یان سۆفیگه‌ری، مێژوویه‌كی دوور و درێژی هه‌یه و زیاتر گرنگی به لایه‌نی رۆحی ئایین ده‌دات، به پێچه‌وانه‌وه شه‌ریعه‌ت لایه‌نه رواڵه‌تییه‌كه‌ی ئایین و جێبه‌جێكردنی فه‌رمانه رۆژانه‌كانی زیاتر له‌لا په‌سه‌نده، به درێژایی مێژووی ئیسلامیش زۆرجار روبه‌ڕوبونه‌وه له‌نێوان شوێنكه‌وتوانی شه‌ریعه‌ت و ته‌ریقه‌ت روویداوه.\nدوای شۆڕشی یه‌نایه‌ری 2011 میسر و كۆتاییهاتنی ده‌سه‌ڵاتی حوسنی موباره‌ك، گروپی ئه‌نساری به‌یتولمقدس سه‌ریان هه‌ڵدا، كه گروپێكی ته‌كفیری توندڕه‌و بوون و بیابانه‌كانی سینایان كردبوه مۆڵگه‌ی خۆیان و چه‌ندین په‌لاماری خوێناویان له‌و ناوچه‌یه بۆسه‌ر هێزه ئه‌منیه‌كان ئه‌نجامدا.\nمانگی تشرینی دووه‌می ساڵی 2014 ئه‌نسار به‌یعه‌تی به داعش دا و له‌و واده‌یه به‌دواوه له ژێر ناوی ویلایه‌تی سینادا خۆیان ناساندوه.\nله ساڵی 2011 ه‌وه تائێستا له ژێر هه‌ردوو ناوی ئه‌نساری به‌یتولمقدس و داعش چه‌كداره توندڕه‌وه‌كانی سینا، چه‌ندین هێرشی خوێناویان كردۆته‌سه‌ر هێزه ئه‌منیه‌كان و هاووڵاتیان له‌و ناوچه‌یه، به‌ڵام هیچیان هێنده كوشتارگه‌كه‌ی مزگه‌وتی ره‌وزه‌ی عه‌ریش قوربانی به‌دواوه نه‌بووه.


2 Летопись 1 CARS - دووەم پوختەی مێژوو 1 KSS\nدووەم پوختەی مێژوو 1:1-17\nداواکردنی دانایی لەلایەن سلێمانەوە\n1سلێمانی کوڕی داود دەسەڵاتی خۆی بەسەر پاشایەتییەکەیدا بەهێز کرد، چونکە یەزدانی پەروەردگاری خۆی لەگەڵی بوو، زۆر مەزنی کرد.\n2پاشان سلێمان قسەی لەگەڵ هەموو ئیسرائیل کرد، لەگەڵ فەرماندەکانی هەزاران و سەدان، هەروەها دادوەرەکان و هەموو سەرکردەکان لە هەموو ئیسرائیل کە گەورەی بنەماڵەکان بوون. 3ئیتر سلێمان و هەموو کۆمەڵەکە لەگەڵی چوونە سەر ئەو نزرگەیەی لەسەر بەرزاییەکەی گبعۆنە، چونکە چادری چاوپێکەوتنی خودا کە موسای بەندەی یەزدان لە چۆڵەوانیدا دروستی کرد، لەوێ بوو. 4داود لە قیریەت یەعاریمەوە سندوقی خودای هێنا بۆ ئەو شوێنەی کە ئامادەی کردبوو، لەبەر ئەوە لە ئۆرشەلیم چادرێکی بۆ هەڵدابوو. 5بەڵام ئەو قوربانگا بڕۆنزییەی کە بەسەلئێلی کوڕی ئوری کوڕی حوور دروستی کردبوو، لە گبعۆن لەبەردەم چادرەکەی پەرستنی یەزدان بوو، ئیتر سلێمان و کۆمەڵەکە لەوێ پرسیاریان لە یەزدان کرد. 6سلێمان لە یەزدان چووە پێشەوە و هەزار قوربانی سووتاندنی سەرخستە سەر قوربانگا بڕۆنزییەکە کە لەبەردەم چادری چاوپێکەوتندا بوو.\n7لەو شەوەدا خودا بۆ سلێمان دەرکەوت و پێی فەرموو: «داوا بکە، چیت پێ بدەم؟»\n8سلێمانیش بە خودای گوت: «تۆ لەگەڵ داودی باوکم چاکەی گەورەت کردووە، منت لە جێی ئەو کردووەتە پاشا. 9ئێستاش ئەی یەزدانی پەروەردگار، با بەڵێنەکەت لەگەڵ داودی باوکمدا بچەسپێت، چونکە تۆ منت کردووەتە پاشای گەلێکی زۆر کە وەک خۆڵی زەوییە. 10ئێستا دانایی و زانینم پێ ببەخشە بۆ ئەوەی ڕابەرایەتی ئەم گەلە بکەم، چونکە کێ دەتوانێت فەرمانڕەوایەتی ئەم گەلە گەورەیەت بکات؟»\n11خوداش بە سلێمانی فەرموو: «لەبەر ئەوەی ئەمە لە دڵتدا بوو و داوای دەوڵەمەندی و سامان و پایەداری و مردنی دوژمنەکانت نەکرد، هەروەها داوای تەمەن درێژیت نەکرد، بەڵکو داوای دانایی و زانینت بۆ خۆت کرد، بۆ ئەوەی دادوەرایەتی گەلەکەم بکەیت، ئەوەی تۆم کردووەتە پاشای، 12ئەوا دانایی و زانینت پێ دەبەخشم. سەرباری ئەوەش دەوڵەمەندی و پارە و پوول و پایەدارییەکی وات پێ دەبەخشم کە شتی وا نەبووبێت بۆ پاشاکانی پێش تۆ و بۆ ئەوانەی لەدوای تۆش دێن.»\n13پاشان سلێمان لە چادری چاوپێکەوتنەوە کە لەسەر بەرزاییەکەی گبعۆن بوو چوو بۆ ئۆرشەلیم و پاشایەتی ئیسرائیلی کرد.\n14سلێمان گالیسکە و ئەسپ سواری کۆکردەوە، هەزار و چوار سەد گالیسکە و دوازدە هەزار ئەسپ سواری هەبوو. لە شارەکانی گالیسکەکان و لەگەڵ خۆیدا لە ئۆرشەلیم داینان. 15پاشا کارێکی وای کرد کە لە ئۆرشەلیم زێڕ و زیو وەک بەردیان لێ بێت، دار ئورزیش لە زۆری وەک دار هەنجیری زوورگەکان بێت. 16ئەسپەکانی سلێمان لە میسر و لە قەڤێیەوە1:16 قەڤێ: دەشێت کیلیکیا بێت. بڕوانە کردار 6:9 هتد. هاوردە دەکران. بازرگانەکانی پاشا لە قەڤێیەوە بە نرخی بازاڕ وەریاندەگرتن. 17گالیسکە لە میسرەوە بە شەش سەد شاقل1:17 شەش سەد شاقل: نزیکەی 7 کیلۆگرام. زیو و ئەسپیش بە سەد و پەنجا1:17 سەد و پەنجا شاقل: نزیکەی 1,7 کیلۆگرام. هاوردەیان دەکرد، هەروەها بۆ هەموو پاشاکانی حیتی و ئارامی هەناردەیان دەکرد.\nKSS : دووەم پوختەی مێژوو 1


ANF | تاژێ: ئێمە هیچکات ڕەنج و قارەمانیەتی هەپەگە و یەژا ستار لە بیرناکەین'\nسێشه‌ممه, 13 Apr 2021\nتاژێ: ئێمە هیچکات ڕەنج و قارەمانیەتی هەپەگە و یەژا ستار لە بیرناکەین'\nتاژێ: هەتاکوو ساغ بین ئێمە خاوەنداریەتی لە هێزەکانی هەپەگە و یەژا ستار دەکەین. هێزی ئێمە لە بەرخۆدانی ئەوان سەرچاوە دەگرێت. لەسایەی قارەمانانی شەڕڤانانی ئازادی ئەمرۆ ئێزیدخان لەسەرپێیە، بەرخۆدان دەکات. ئێمە دەست لە مافی ئازادی خۆمان بەرنادەین.\nپێنجشه‌ممه, 1 Apr 2021, 14:16\nتەڤگەری ئازادی ژنانی ئێزدی( تاژێ) بە بۆنەی سێهەمین ساڵی کشاندنەوەی هیزەکانی گەریلا لە شەنگال ڕاگەیەنراوێکی بڵاوکردەوە، کە گەریلاکانی هەپەگە و یەژاستار لەکاتی فەرمانی ٣ی ئابی ٢٠١٤ دەستێوەردانیان کرد، و دوای ئەوەی کە ئەرکی پاراستن و ڕزگارکردنی شەنگالیان بەجێگە هێنا لە نیسانی ٢٠١٨ بە مەراسیمێکی فەرمی لە شەنگال کشانەوە.\nلە ڕاگەیەنراوەکەدا فەرمانی ٣ی ئابی ٢٠١٤ کە بە دەستی داعش ئەنجامدرا بەبیرهێنرایەوە، کە بە هۆی هەڵهاتنی ٧هەزار هێزی چەکداری پەدەکە و هێزەکانی سوپای عێراق، لە شەنگال قڕکردن ئەنجامدرا.\nلە ڕاگەیەنراوەکەدا هاتووە کە بە دەستێوەردانی شەڕڤانانی ئازادی هەپەگە، یەژاستار، یەپەگە، یەپەژە، بە هەزاران مرۆڤی شەنگالی لە فەرمان ڕزگارکران و چیای شەنگال بووە لانەی قارەمانەکان.\nتاژی ئەوەی خستەڕوو کە لەماوەی ٣ساڵ بەرخۆدان و تێکۆشاندا هێزەکانی هەپەگە و یەژاستار بە دەیان گوندی شەنگالیان لە دەستی چەتەکانی داعش ڕزگار کرد و لەئەنجامی ئەو بەرخۆدانییەدا شاری شەنگال بەتەواوی ڕزگارکرا و لە چەتەکانی داعش پاک کرایەوە.\nلە بەردەوامی ڕاگەیەنراکەدا هاتووە:" بۆ پاراستنی ئاخی پیرۆز بەسەدان شەهید دراوە. کوڕ و کچانی ئێزیدخان کە کە ئەوانیش لەپاڵ شەڕڤانانی هەپەگە و یەژاستار شەڕیان کرد، بەرخۆدانیان کرد،هێزەکانی یەژەشە و یەبەشە-یان دامەزراند. ئیستاکە ئەو هێزە بە گیانی خۆیان کۆمەڵگەی ئێزدیی دەپارێزێت."\nلە درێژەی ڕاگەیەنراوەکەدا ئاماژە بەوە کراوە کە هێزەکانی هەپەگە و یەژاستار ئەرکی ئەخلاقی و شۆرشگێڕی خۆیان پێکهێنا و لە ١ی نیسانی ٢٠١٨دا بەرەوە وارگەی پیرۆز(قەندیل) گەڕانەوە و بە خەمگینی مالئاواییان لە گەلی ئێزدیی کرد.\nتاژێ لە کۆتایی راگەیەنراوەکەیدا وتی:\n" بەناوی کۆمەڵگەی ئێزدیی و بەتایبەتی ژنانی ئێزدی ئێمە هیچکات بەرخۆدان و قارەمانی شەڕڤانانی خۆمان لەبیر ناکەین. هەتاکوو ئێمە مابین خاوەنداریەتی لە هێزەکانی هەپەگە و یەژاستار دەکەین. هێزی ئێمە لە بەرخۆدانی ئەوان سەرچاوە دەگرێت. بەسایەی قارەمانی شەڕڤانای ئازادی ئەمڕۆ ئێزیدخان لەسەر پێیە. ئێمە هیچکات دەست لەمافی ڕەوای خۆمان بەرنادەین."\nپارتی پێکەوەژیانی عێراق بەشداربوونی خۆی لە هەلبژاردنەکانی عێراق ڕاگەیاند\nکەنەدا فرۆشتنی چەک و کەرەستەى سەربازیی بە تورکیا قەدەغە کرد\nکەجەکە لە پەیامی مانگی رەمەزاندا بانگەوازی بۆ یەکێتی نەتەوەی کرد\nفەردا چەتین: وڵاتانی رۆژئاوایی کار بۆ سەپاندنی سیاسەتی "بەڵێ کوردان نا بۆ پەکەکە" دەکەن\nهەپەگە: لە گابار فەرماندەیەک و دوو سەربازی سوپای تورک کوژران\nهەدەپە: بە رێزەوە یادی قوربانیانی ئەنفال دەکەینەوە\nلە ئامەد گەمارۆی پۆلیس؛ ژنان بەرخۆدان دەکەن\nلە ئامەد ئۆپراسیۆنی پاکتاوی سیاسی؛ ٢٢ ژن دەستگیرکران\nلە شاری لاهای کشانەوەى تورکیا لە رێککەوتننامەى ئیستەنبول ئیدانە کرا\nژنانی ئێزدیی لە تل عوزەیر ڕۆژبوونی ئۆجالان-یان پیرۆزکرد\nنەمام غەفوری پزیشکی خۆبەخش و هاوکاری شەنگال و ڕۆژئاوا کۆچی دوایی کرد\nپاژک: ژیانێکی بێ رێبەر ئاپۆ بەهەموو شێوەیەک ڕەتکراوەیەوە و قەبوڵکراو نییە


Hoshyar Omar Ali\nهوشیار عومه‌ر ده‌ڵێت: له‌لایه‌نی ناوخۆدا له‌دوای ڕووخانی حکومه‌تی به‌عسی پێشوو کورد توانیویه‌تی بوودجه‌یه‌کی باشی له‌دارایی حکومه‌تی عێراقدا هه‌بێت، له‌چه‌ند ساڵی ڕابردوودا هه‌رێم گرفتی پاره‌ی نه‌بوه به‌ڵکوو حکومه‌ته یه‌ک له‌دوایه‌که‌کانی هه‌رێمی کوردستان له‌به‌ڕێوه‌بردنی کوردستاندا شکستیان هه‌بوه، سه‌ڕه‌ڕای بوونی پاره‌یه‌کی زۆر حکومه‌ت قه‌رزار بوه و هیچ پاره‌یه‌کی یه‌ده‌ک له‌خه‌زێنه‌کانیدا نه‌وبوه، لایه‌نی دووهه‌می ناکۆکی له‌گه‌ڵ به‌غدا هه‌بوه و له‌سه‌ر دۆسێی نه‌وت بیرووڕای جیاوز هه‌بوه، دابه‌زینی نرخی نه‌وتیش بۆته‌هۆی ئه‌وه‌ی ئه‌وڕێکه‌وتنه‌ی له‌مانگی پێشوودا له‌نیوان هه‌رێم و به‌غدا کرا ئه‌نجامێکی ئه‌وتۆی نه‌بێت، چوونکه به‌غداش تووشی قه‌یرانی دارایی بوه.\nده‌رباره‌ی کڕینی چه‌کیش ده‌ڵێت: له‌ئێستادا به‌رژه‌وه‌ندیه‌کانی هه‌رێمی کوردستان له‌گه‌ڵ به‌رژه‌وه‌ندیه‌کانی ووڵاتانی ڕۆژئاواد بۆ ڕوبه‌ڕوبونه‌وه‌ی ڕێکخراوی تیرۆرستی داعش یه‌ک ئه‌گرێته‌وه، ئه‌وچه‌کانه‌شی به‌هه‌رێمی کوردستان ئه‌درێت قه‌باره‌که‌ی نازانرێت چه‌نده، مه‌رچ نیه به‌رامبه‌ر به پاره به‌هه‌رێم بدرێت، ئه‌مه‌ش کاریگه‌ری له‌سه‌ر دارایی هه‌رێمی کوردستان نابێت.\nگفتووگۆ له‌گه‌ڵ هوشیار عومه‌ر عه‌لی


جێگری سەرۆك كۆماری توركیا: ئامانجمانە 70 ملیۆن گەشتیار لەخۆ بگرین\nجێگری سەرۆك كۆماری توركیا، گەشبینە بە ئاییندەی ئابووری وڵاتەكەی و دەڵێت ئامانجمانە لە چەند ساڵی داهاتوو رێژەی گەشتیار بۆ توركیا بۆ ئاستی 70 ملیۆن بەرز بكەینەوە و 70 ملیار دۆلاریش داهاتی كەرتی گەشتیاریمان بێت لە ساڵێكدا.\nفوئاد ئۆكتای جێگری سەرۆك كۆماری توركیا، لە وتارێكیدا لە ئەنتاڵیا موژدەی دایە خەڵكی شارەكە كە گرنگییەكی زۆر بە ئەنتاڵیا دەدەن، چونكە رێژەی گەشتیار بۆ ئەو شارە ساڵ بە ساڵ روو لە زیادبوونە و ئامانجیشیانە ئەو شارە لەرووی گەشتیارییەوە برەو پێ بدەن.\nگوتیشی: "لە كەرتی گەشتیاری تەنیا گرنگی بە دەریا و قوم نادەین، بەڵكو شوێنە مێژووییەكان و كلتوور و هونەریش دەبێتە بەشێكی گرنگی كەرتی گەشتیاری لە توركیا و برەوی پێ دەدەین. ئامانجمانە رێژەی گەشتیار لە ساڵێكدا بۆ 70 ملیۆن بەرز بكەینەوە و داهاتیش بۆ 70 ملیار دۆلار بەرز بكەینەوە".\nئۆكتای بەڵێن بە هاووڵاتیانی توركیا دەدات، كە ئەركی حكوومەتە نرخی میوە و سەوزە وەكو خۆی لێ بكاتەوە، چونكە بە رێژەیەكی بەرچاو نرخەكەی گران بوە.\nلە توركیا نرخی سەوزە و میوە بە رێژەیەكی بەرچاو گران بوە، بۆیە ئۆپۆزسیۆنی توركیا رەخنەی توندی لە حكوومەت گرتوە و دەڵێت ناتوانن وڵات بەڕێوە ببەن.\nبە هۆی توركیا لە هەڵبژاردنی شارەوانییەكان نزیك دەبێتەوە، بۆیە پارتە سیاسییەكان لایەنی ئابووریان بە گرنگ زانیوە بۆ پروپاگندەی هەڵبژاردن. ئاكپارتی بەڵێن دەدات رەوشی ئابووری توركیا باش بكاتەوە، ئۆپۆزسیۆنیش دەڵێت بەوان چاك ناكرێت و دەبێت ئەو دەسەڵاتە بگۆردرێت.\nلە لای خۆشییەوە ئیبراهیم كاڵن وتەبێژی سەرۆكایەتی كۆماری توركیا، ئاماژەی داوە كە ئەركی حكوومەتە نرخی تەماتە و بیبەر لە توركیا هەرزان بكات، چونكە بەرزبوونەوەی نرخەكان ئاسایی نییە.\nلە لایەكی ترەوە كەوتنی باڵەخانەیەكی 7 نهۆنی لە ئیستەنبۆڵ و مردنی 21 كەس، شەڕی نێوان دەسەڵات و ئۆپۆزسیۆنی تۆختر كردوەتەوە. بە هۆی داڕوخانی باڵەخانەیەكی نیشتەجێبوون لە ئیستەنبۆڵ، دەیان هاووڵاتی توركیا گیانیان لە دەستدا و، گەڕان بە دوای دۆزینەوەی تەرمی هاووڵاتیانیش بەردەوامە.\nدوێنی لە ئیستەنبۆڵ لە گەڕەكی كارتال، باڵەخانەیەكی 7 قاتی كەوتە خوارەوە و دەیان هاووڵاتی نیشتەجێی ناو بینایەكەش كەوتنە ژێر باڵەخانەكە و تاوەكو ئێستاش 21 كەس گیانیان لە دەستداوە.\nسولەیمان سویلو وەزیری ناوەخۆی توركیا، لە كۆنگرەیەكی رۆژنامەوانیدا ئاشكرای كرد، تاوەكو ئێستا تیمەكانیان توانیویانە 21 كەس بە مردوویی لەژێر باڵەخانەكەدا دەربهێنن و گەڕانیش بە دوای دۆزینەوەی تەرمی ئەوانی تر بەردەوامە.\nهەر دوێنێ رەجەب تەییب ئەرۆدغان سەرۆك كۆماری توركیا، ئاماژەی دا كە كەوتنی ئەو بالەخانەیە بە هۆی خراپی دروستكردنییەوە بوە، بۆیە پێویستە ئەوانەی كەمتەرخەم بوونە سزا بدرێن.\nكەمال كلیچدارئۆغلو لەسەر ئەو رووداوە رەخنەی توند لە دەسەڵات دەگرێت و، دەڵێت خراپی دروستكردنی ئەو باڵەخانەیە وای كردوە بڕوخێت و هاووڵاتیانمان شەهید ببن. هەروەها ئاماژەی دا كە لە توركیا هیچ شتێك بە باشی ناچێتە رێوە.\nدەسەڵات دان بەوەدا دەنێت كە باڵەخانەكە بە باشی درویت نەكراوە، بەڵام كەمتەرخەمییەكە دەخاتە ئەستۆی ئەو لایەنەی دروستی كردوە. هەروەها ئەردۆغان لە وتارێكدا لە ئەنكەرا ئاماژەی دا، ئۆپۆزسیۆن دەیەوێت بە هۆی گرانبوونی نرخی تەماتە و بیبەر دەنگ بۆ خۆی كۆ بكاتەوە، بەڵام خەیاڵیان خاوە و میللەت باش لە بارودۆخەكە حاڵی بوە.


233 حاڵەتی پێشێلکرانی مافی مرۆڤ لە کوردستان لە سێ مانگی هاوینی 1396دا – چاونیوز\n4ی تشرینی یه‌كه‌می , 2017\tچاو نیوز, ڕاگەیەندراو, هەواڵ ناردنی کۆمێنت 1,875 جار سەردانی ئەو بابەتە کراوە\nلە درێژەی پێشێلکردنی سیستماتیکی مافی مرۆڤ لە ڕۆژهەڵاتی کوردستان بەهۆی دەزگای قەزایی و دامودەزگا سیاسی و ئەمنیەتییەکانی کۆماری ئیسلامی، لە ماوەی سێ مانگی هاوینی ئەمساڵیشدا ۲۳۳ حاڵەتی پێشێلکردنی مافی مرۆڤ ڕووی داوە.\nلە کاتێکدا کۆڵبەرکوژی و سەرکوت و کوشتاری خەڵکی کاسبکاری ناوچە سنوورییەکان لە ئێستادا هەستیارییەکی تایبەتتر لە جارانی وەرگرتوە و هەر لە مانگی خەرمانانی ئەمساڵدا کۆمەڵێک ناڕەزایەتیی جەماوەریی لە شارەکانی بانە و سنە لێکەوتەوە، بەڵام لە ماوەی سێ مانگی هاوینی ئەمساڵدا هەر نەبێ ۵۰ کۆڵبەر و کاسبکاری کورد بە تەقەی هێزە چەکدارەکانی کۆماری ئیسلامی کوژراون و بریندار بوون. بەپێی زانیاری و بەدواداچوونی ناوەندی مافی مرۆڤ بۆ ڕۆژهەڵاتی کوردستان لەو ۵۰ کەسە ۲۳ کەسیان بە تەقەی ڕاستەوخۆی هێزە چەکدارەکانی کۆماری ئیسلامی کوژراون، دوو کەسیان بەهۆی تەقە و ڕاوەدوونانی هێزەکانی کۆماری ئیسلامی لە بەرزاییەکان بەربوونەتەوە و گیانیان لە دەست داوە و ۲۵ کەسیشیان بریندار بوون.\nکوژران و برینداربوونی ۵۰ کۆڵبەر و کاسبکار لە ماوەی سێ مانگی هاوینی ئەمساڵ لە حاڵێکدایە کە لە وەرزی بەهار و سێ مانگی سەرەتای ئەمساڵدا ۳۷ کۆڵبەر و کاسبکاری ناوچە سنوورییەکانی کوردستان کەوتبوونە بەر دەستڕێژی هێزە چەکدارەکان و ئامارەکان نیشان دەدەن کە لە وەرزی هاویندا سیاسەتی دوژمنکارانە و کوردکوژیی هێزە چەکدارەکانی کۆماری ئیسلامی و رەوتی سەرکوتەکە توندتر بووە.\nهەر لە ماوەی سێ مانگی هاویندا ئەوەندەی سەرچاوەکانی هەواڵ باس دەکەن ۹۵ چالاک و هەڵسووری سیاسی و مەدەنی لە کوردستان بە تۆمەتی لایەنگری لە حیزبە سیاسییەکانی ڕۆژهەڵات و چالاکیی ئەمنیەتی لە دژی کۆماری ئیسلامی دەسبەسەر و زیندانی کراون. لەو دەیان کەسە بەشێکیان دوای لێکۆڵینەوە سەرەتاییەکان تا دادگاییکرانیان بە دانانی بارمتە بە شێوەی کاتی ئازاد کراون و ۱۲ کەسیان سزای لە دوو ساڵ زیندان‌ڕا بگرە تا سزای درێژخایەنی ۳۰ ساڵ بەندکرانیاندا بەسەردا سەپاوە و بەندکراوێکی کوردیش بە تۆمەتی محاربە حوکمی ئێعدامی دراوەتێ.\nگرتن و حوکمدرانی ۹۶ چالاک و هەڵسووری کورد لە وەرزی هاوین لە حاڵێکدایە کە لە وەرزی بەهاری ئەمساڵیشدا هەرنەبێ ۱۰۶ کەس لە خەڵکی ئاسایی و چالاکانی مەدەنی و سیاسی لەلایەن دەزگا ئەمنیەتییەکانەوە بە تۆمەتی چالاکیی ئەمنیەتی و سیاسی لە دژی کۆماری ئیسلامی و بەرژەوەندییەکانی ئەو ڕێژیمە گیرابوون.\nدەزگای قەزایی کۆماری ئیسلامی هەر لە ماوەی سێ مانگی هاوینی ئەمساڵدا سزای ئێعدامی لەسەر ۳۴ بەندکراوی کورد جێبەجێ کردوە. لەو ۳۴ کەسەی لەو ماوەیەدا لەدار دراون و ناوەکانیان ئاشکرا کراوە بەشی هەرە زۆریان بە تۆمەتی پێوەندیدار بە مادەی هۆشبەر ئێعدام کراون و زیندانییەکی سیاسیی کوردیش بەهۆی ئەندامەتیی حیزبێکی دژبەری کۆماری ئیسلامی و چالاکیی ئەمنیەتی لە دژی کۆماری ئیسلامی لەدار دراوە. جێی باسە دەزگای قەزایی کۆماری ئیسلامی لە وەرزی بەهاردا ۱۵ زیندانیی کوردی لە دار دابوو و بەو پێیە ئاماری ئیعدامەکان لە کوردستان لەو وەرزەدا لە چاو سێ مانگی بەهار زیاتر لە دوو هیندە زیادی کردوە.\nهەر لە ماوەی ئەو سێ مانگەی هاویندا ۶ کەس بەهۆی تەقینەوەی مین بریندار بوون و بەو پێیە ژمارەی ئەو کەسانەی لە سەرەتای ئەمساڵەوە بەهۆی تەقینەوەی مین کوژراون و برینداربوون گەیشتە ۲۸ کەس.\nخۆکوژی لە کوردستان دیاردەیەکی خەفەتباری دیکەیە کە بەهۆی بێمافی و هەروەها پەراوێزخرانی کوردستان لەلایەن حکومەتەوە خەسارەکانی لەچاو ناوچەکانی دیکەی ئێران گەلێ زیاترە. ئامارەکانی ناوەندی مافی مرۆڤ بۆ ڕۆژهەڵاتی کوردستان ئاماژە بەوە دەکەن کە لە سێ مانگی هاوینی ئەمساڵدا ئەوەندەی زاندراوە و بە میدیایی کراوە، ۳۴ کەس لە کوردستان بەهۆی خۆکوژی کۆتاییان بە ژیانیان هێناوە کە ۳۲ کەسیان ژن بوون. ئاماری پەنابردن بۆ خۆکوژی لەو ماوەیە دوو هیندەی قوربانیانی ئەو دیاردەیە بووە کە یان خۆکوژییەکانیان سەرکوتوو نەبوون یان کەسوکاریان بەوەخت توانیویانە بە هانایانەوە بچن و لە مردن ڕزگاریان بکەن. جێی بیرهێنانەوەیە کە لە وەرزی بەهاریشدا ۳۵ کەس لە کوردستان خۆیان کوشتبوو و کارناسانی کۆمەڵایەتی دەڵێن بارودۆخی سیاسی، ئابووری و کلتووری و کۆمەڵایەتیی کوردستان هۆکاری سەرەکیی ئەو خۆکوژییە زۆرەن کە لە کوردستاندا ڕوو دەدەن.\nلە ماوەی سێ مانگی هاوینی ئەمساڵدا هەر نەبێ ۱۳ کرێکاری کورد بەهۆی ڕووداوی کار زیانیان بەرکەوتوە. لەوەندە کەسە ۹ کەسیان گیانیان لە دەست داوە و ۴ کەسیان بریندار و نقوستان بوون. لە وەرزی بەهاری ئەمساڵدا ۲۵ کرێکاری کورد بەهۆی ڕووداوی کار گیانیان لەدەست دابوو و بریندار ببوون. بەردەوامیی گیانلەدەستدان و نقوستانبوونی کرێکاران لە کوردستان بەهۆی ڕووداوی لە حاڵێک دایە کە تەنیا سەدی ١٠ی ئەم كرێكارانەی لە کاتی كاركرندا تووشی رووداوی کار ده‌بن بیمەن و، سەدی ٩٠ی کرێکاران، به تایبه‌ت کرێکارانی که‌رتی بیناسازی لە ژێر چاودێریی هیچ بیمەیه‌ک دانین.\nبۆ دانلۆدی خشتەکانی پێشێلکردنی مافی مرۆڤ لە ڕۆژهەڵاتی کوردستان لە سێ مانگی هاوینی ۱۳۹۶دا کلیک لەسەر ئەو لینکە بکەن\nپێشێلکردنی مافی مرۆڤ، کوردستان، هاوینی 1396\t2017-10-04\nتاگەکانی بابەتپێشێلکردنی مافی مرۆڤ، کوردستان، هاوینی 1396


کەت نیوسێکی بێمشکیلەم ئەوێت (په‌ڕه 1) - CuteNews/Ru - مەکۆکانی وێبچن\nکەت نیوسێکی بێمشکیلەم ئەوێت\nمەکۆکانی وێبچن » CuteNews/Ru » کەت نیوسێکی بێمشکیلەم ئەوێت\nبابه‌ت: کەت نیوسێکی بێمشکیلەم ئەوێت\nبەرێزان ئەوە ئەو بابەتە فایلو شتەکانی تیایە بەس ئەوە هەزار جار دای ببەزێنوم بەرزی کەمەوە هەر مشهیلەی هەیە هەر ئیرۆری هەیە\nDeprecated: Function eregi() is deprecated in /customers/8/d/5/kurd.net/httpd.www/newss/admin/inc/functions.inc.php on line 538\nDeprecated: Function eregi() is deprecated in /customers/8/d/5/kurd.net/httpd.www/newss/admin/show_news.php on line 37\nDeprecated: Function eregi() is deprecated in /customers/8/d/5/kurd.net/httpd.www/newss/admin/show_news.php on line 43\nوه‌ڵام: کەت نیوسێکی بێمشکیلەم ئەوێت\nلە بەستەری خوارەوە دایبگرە،\nDeprecated: Function eregi() is deprecated in /customers/8/d/5/kurd.net/httpd.www/newss/admins/show_news.php on line 37 Deprecated: Function eregi() is deprecated in /customers/8/d/5/kurd.net/httpd.www/newss/admins/show_news.php on line 43 Deprecated: Function eregi() is deprecated in /customers/8/d/5/kurd.net/httpd.www/newss/admins/inc/functions.inc.php on line 538\nDeprecated: Function eregi() is deprecated in /customers/8/d/5/kurd.net/httpd.www/newss/admins/inc/functions.inc.php on line 538 Deprecated: Function eregi() is deprecated in /customers/8/d/5/kurd.net/httpd.www/newss/admins/inc/functions.inc.php on line 538\nوەللە نەفس شت برام\nچ پرۆگرامێکی ڕاژەکار بەکار دەبەیت؟ XAMPP؟\nمن بۆ خۆم هەمان پەڕگە بەکار دەبەم و هیچ کێشەی نییە لە کاتی دامەزراندن.\nمن لەسەر سایت ئیشی پێ دەکەم وە بە بەرنامەی filezilla فایلەکان بەرز دەکەوە\nXAMPP بە هیچ شێوەیەك بەکار نەهێناوە لەم باسەیا\nدوای دامەزراندن منیش هەروەک ئەو بەریزە هەمان گرفتم هەیە،پیم وابوو پێویست بە پرسیاری دوبارە ناکات.\neprecated: Function eregi() is deprecated in /Applications/XAMPP/xamppfiles/htdocs/cn/inc/plugins.inc.php on line 598\nDeprecated: Function eregi() is deprecated in /Applications/XAMPP/xamppfiles/htdocs/cn/show_news.php on line 37\nDeprecated: Function eregi() is deprecated in /Applications/XAMPP/xamppfiles/htdocs/cn/show_news.php on line 43\nDeprecated: Function eregi() is deprecated in /Applications/XAMPP/xamppfiles/htdocs/cn/inc/functions.inc.php on line 538\nپرۆگرامەکەکەت کێشەى هەیە لەگەڵ PHP 5 بەرەو سەرەوە تکایە ئەوەى کاک ئاسۆ بە کار بهێنە کەوا نوێ کراوەتەوە کێشەى نیە ئەگەر نا\nدەتوانى وەشاندى کۆتا دا بەزێنێ لە مالپەرەى سەرەکى خۆیان\nلێرەوە دواترین وەشاند دابگر\nhttp://forum.cutenewsru.com/viewtopic.p … &t=217\nپاشان ئەم گۆرانکاریانە بکەى کەوا لەم بابەتەوە باس کراوە بۆ کێشەى PHP5\nhttp://forum.cutenewsru.com/how-to-fix- … t3048.html\nوەشانەکەی کاک ئاسۆم داگرت و تاقیم کردوە،رەنگە باشتر وایە لەسەر هۆستێک تاقی بکەمەوە و کاری لەسەر بکەم تاکو بتوانم شتێک بکەم بۆ ئەو مالپەرەمان.ئەشێ قسەکەی تۆ راست بیت و گرفتی هەبێت لەگەل PHP5 چونکی لە مەکۆی خۆیان هەمان گرفتم خویندەوە.زۆر سوپاس بۆ یارمەتیتان.


چۆن بۆی عەترەکەمان زۆرتر بڵاو بێتەوە؟ | کانیاو | دیزاینەڕێکە تایبەت، بۆ ستایلی تۆ\nبەیانیان کە لەخەو هەڵدەستن دەست و دەمووچاوێک دەشۆن، شتێک دەخۆن و خۆتان بۆ چوونە دەرەوە لەماڵ ئامادە دەکەن. عەترەکەتان دەهێنن و کەمێک لە عەترەکەتان لە خۆتان دەدەن. دەچن بۆ شوێنی ئیش کردن و دەتانەوێت هەموان سەریان بۆ لای ئێوە وەرگێڕن و پرسیاری عەترەکەتان لێ بکەن. بەڵام لە ڕاستیدا وانابێت. بە خۆتان دەڵێن لەوانەیە ئەم عەترە بۆنخۆش و باش نەبێت و بەیانی عەترێکی دیکە تاقی دەکەنەوە، بەڵام هەمان شتی دوێکە ڕوودەدات. لە ئێرادا بە خۆتان دەڵێن کە بۆچی عەتری خەڵک ئەونە بۆی دەڕوات، بەڵام عەترەکەی من بۆی ناڕوات. بڵام بە بڕوای ئێوە چۆن بۆی عەترەکەمان زۆرتر بڵاو بێتەوە؟\nلەم بابتەی کانیاو باسی ئەمە ئەکەین کە چۆن بۆی عەترەکەمان زۆرتر بڵاو بێتەوە؟ هەتا کۆتای لەگڵمان بن و ئەم بابتەش بە دۆستانتان بناسێنن. ئێمە لێرە ٧ رێنماییمان بۆتان هەیە.\nعەتریش هەروەکوو جل‌و بەرگ ڕێوڕەسمی لەبەر کردنی خۆی هەیە. لەوانەیە وابزانن “لەبەر کردن” بۆ عەتر نابێت و هەڵەیە. بەڵام ئنگلیزی زبانەکان لەم وشە (wearing a perfume) بۆ عەتر کەڵک دەگرن. کەوایە ئێوە دەبێت عەتری گونجاو و شیاوی خۆتان بدۆزنەوە. پێستی ئێوە، ڕەنگی پێست‌تان، وشک یان چەور بوونی پێست، جۆری کەش وهەوای شوێنی ژیانی ئێوە و وەرزەکانی ساڵ، لەوەی کە ئەو عەترە چۆن خۆی دەرخات کاریگەری ڕاستەوخۆیان هەیە. دەبێت بزانن عەترە دڵخوازەکەتان بۆ گونجاو بوون لەگەڵ پێستی ئێوە، دەبێت چەنێک خەست بێت.\nهەوڵ بدەن بەر لە کەڵک گرتن لە عەتر، لەشتان بە تەواوی پاک و خاوێن و وشک بێت. بەم کارە بۆنی عەترەکەتان بە باشێ خۆی دەردەخات و شتی دیکە بۆنەکەی خراپ ناکات. هەروەها هەوڵ بدەن لە دوای حەمام کردن لوسیون بدەن لە لەشتان با جوان پێست‌تان بیمژێت و دوای ئەوە عەترەکە بدە لە خۆتان. ئەگەر بتوانن لە لوسیونێکی هاوبۆنی عەترەکەتان کەڵک بگرن زۆر باش دەبێت.\nعەترەکەتان لە مەودایەکی 20 سەنتیمەتریەوە بپژێنن لەو شوێنانەی لەشتان کە ترپەی هەیە. لەوە مەترسن کە بڵێن عەترەکە بە فیڕۆ دەڕوات. لەبیرتان نەچێت کە عەتر نابێت لەشتان تەڕ بکات، بەڵکوو تەنیا دەبێت بپژێت لەسەر پێست‌تان. مەچەکی دوو دەستەکەتان، مل، ئەنیشک و ترپەی پشت کەڵەکە ئەژنۆ باشترین شوێنەکان بۆ لێدانی عەترە. خاڵێکی دیکە ئەوەیە کە عەترەکە مەدەن لە دەست‌تان و دوو دەستەکەتان مەساون بەیەکدا. لەبەر ئەوەی کە بەم شێوەیە پیس و چەپەڵیەکانی سەر پێست‌تان لەگەڵ عەترەکە تێکڵاو دەبێت و بۆنەکەی دەگۆڕێت.\nئێوە خۆتان تەنیا لە 10 خۆلەکی سەرەتای لێدانی عەترەکەتان، هەست بە بۆکەی دەکەن. دوای ئەوە لووت‌تان خووی پێدەگرێت و ئیتر بۆکەی هەست ناکەن. بەڵام دڵنیابن کە بۆی عەترەکەتان ماوەو تەنیا ئێوە هەستی ناکەن. خەڵکی دیکە بۆی عەترەکەتان هەست دەکەن و بۆ دڵنیا بوونی خۆتان دەتوانن دوای 5 کاتژمێر دیسان عەترەکەتان دووپات کەنەوە. ئەمجار دڵنیا بن لە هەموو شوێنێک بۆی عەترەکەی ئێوە دێت.\nلەدوای کەڵک گرتن لە عەتر، لە جێگای وشک و فێنک و بەدوور لە تیشکی هەتاو ڕایبگرن. بەم شێوەیە عەترەکەتان بۆ ماوەی 10 ساڵ هەر بە کوالێتی رۆژی یەکەم دەمێنێتەوە. ئاگادار بن کەهەمووکات سەری عەترەکەتان بنێنەوە و ئەو عەترانە کە درەنگ کەڵکی لێدەگرن لە قوتوە سەرەتاییەکەیان ڕابگرن.\nهەر عەترێک تایبەتمەندی خۆی هەیە و دەبێت لە وەرزێکی تایبەت کەڵکی لێ بگیرێت. کەوایە هەوڵ بدەن کاتی کەڵک گرتن لە عەترەکان بزانن. بۆ نموونە عەترە قورسەکان بۆ میوانیەکان و شوێنە فەرمیەکان گونجاون. عەترە تون و تیژەکان بۆ دەرەوەی ماڵ دەبن و هەروەها عەترە فێنکەکان بۆ لای هاوڕێکان‌تان باشن.\nئەم خاڵە تایبەت بە خانمەکانە. خانمەکان دەتوانن بۆ بڵاو بوونەوەی زۆرتری عەترەکەیان، کەمێکیش بدەن لە قژ و پرچیان. کاتێک کە پرچتان بجووڵێتەوە، بۆی عەترەکە زۆرتر بڵاو دەبێتەوە.


چي رووئه‌دات ئه‌گه‌ر يه‌كێتى وگۆڕان ببنه ئۆپۆسزيۆن ؟ – Standard Kurd\nچي رووئه‌دات ئه‌گه‌ر يه‌كێتى وگۆڕان ببنه ئۆپۆسزيۆن ؟\nلەلایەن ستاندار Posted on كانونی دووه‌م 16, 2019 485 جار بینراوە 0 سەرنج\nهه‌مومان ئه‌زانين حكومه‌تى داهاتوى هه‌رێمى كوردستان كه پارتى مه‌سرور بارزانى بۆ سه‌رۆكايه‌تيه‌كه‌ى كانديدكردوه، حكومه‌تێكى ئه‌منى سه‌ركوتكه‌ر ئه‌بێ ، به حوكمى ئه‌وه‌ى كه‌وا مه‌سرور په‌روه‌رده‌ى ده‌زگايه‌كى هه‌واڵگرى سه‌ركوتكه‌رو خوێناوييه‌و ، تا ئه‌م ته‌مه‌نه‌ى ئێستاشى ئه‌زمونێكى سياسى ئه‌وتۆى له‌ناو گۆڕه‌پانى سياسيدا نه‌بوه . هه‌ڵبه‌ت ئه‌زمونى گه‌لانى دونياش سه‌لماندويانه كه‌وا حكومه‌تى ئه‌منى زۆر له‌حكومه‌تى عه‌سكه‌ريش خراپتره كه به كوده‌تاى سه‌ربازى ده‌سه‌ڵات ده‌گرنه‌ده‌ست . عاده‌ته‌ن حكومه‌تى ئه‌منى له‌كاتێكدا سه‌رهه‌ڵئه‌دات ئه‌گه‌ر وڵات به‌ره‌و ديكتاتۆرييه‌تى تاكحيزبى هه‌نگاو بنێ . نزيكترين نمونه‌ش حكومه‌ته ئه‌منيه‌كانى به‌عس بوه له‌عيراق دواى ده‌ستگرتنى سه‌دام حوسين به ده‌سه‌ڵاتى وڵاته‌كه‌يه‌وه ، كه ده‌زگا ئه‌منيه داپلۆسێنه‌ره‌كانى رژێم هه‌مو ده‌سه‌ڵاته‌كانيان به‌ده‌سته‌وه گرتبو .\nداهاتوى كوردستان به‌هۆى ئه‌و حكومه‌ته چاوه‌ڕوانكراوه‌وه زياتر به‌ره‌و كاوڵكارى ئه‌ڕۆات ، چونكه هێشتا حكومه‌ته‌كه‌ى مه‌سروريش دانه‌مه‌زراوه هه‌ر له‌ئێستاوه بينيمان ئاساييشه‌كه‌ى هه‌ولێر كه به‌شێكه له‌ده‌زگا داپڵۆسێنه‌ره‌كه‌ى پاراستن چۆن كه‌وته ره‌شبگييرى كاديرانى يه‌كێتى ، به‌بێ ئه‌وه‌ى كانديدى سه‌رۆكايه‌تى حكومه‌ت نقه‌ى لێوه بێت ، قسه‌ش هه‌يه گوايه ئه‌م كاره به‌ره‌زامه‌ندى ئه‌و كرابێت ، ئه‌مه‌يان جارێ ديار نيه چه‌ندى راسته. به‌ڵام خۆ هه‌ر نه‌بێ ئه‌م كانديده‌ى سه‌رۆكايه‌تى حكومه‌ت تۆزێك له‌سياسه‌ت بگه‌يشتايه لانيكه‌م ئيدانه‌يه‌كى ئه‌مكاره‌ى بكردايه مادام ئه‌يه‌وێ چوار ساڵى حوكمڕانييه‌كه‌ى به‌ئارامى به‌ڕێوه بچێت . به‌هه‌رحاڵ پێموايه به‌شداريكردنى هه‌ر لايه‌نێك له‌م حكومه‌ته‌ى داهاتودا ، به‌شدارى كردنه له‌حكومه‌تێكى ئه‌منى داپلۆسێنه‌ر.\nكاتى خۆيشى كه كاك نه‌وشيروانى نه‌مر داواى راى منى كرد بۆ به‌شداريكردنيان له‌حكومه‌ته‌كه‌ى ساڵى 2014دا ، به راشكاوى پێموت كه‌وا به‌شدارى نه‌كه‌ن وته‌نها سه‌رۆكايه‌تى په‌رله‌مان وه‌ربگرن ، چونكه ئه‌وان كه حكومه‌تى هه‌رێم به گه‌نده‌ڵ ئه‌زانن ، بچنه ناو حكومه‌ته‌وه ئه‌وانيش ئه‌بنه به‌شێك له گه‌نده‌ڵييه‌كانى حكومه‌ت له‌به‌رچاوى جه‌ماوه‌ردا. به‌ڵام دياره فشارى پۆست په‌رستانى ناو گۆڕان كاك نه‌وه‌يان له‌خشته‌بردو به‌شدارييان له‌حكومه‌ت پێكردو ، چاره‌نوسه‌كه‌شمان بينى كه به‌ده‌ركردنى وه‌زيره‌كانيان كۆتايى هات .\nئێستا باشترين فرسه‌ته بۆ هێزو لايه‌نه سياسيه‌كانى كوردستان بير له‌چاره‌نوسى خۆيان بكه‌ن پێش ئه‌وه‌ى بڕيارى چونه ناو حكومه‌ته ئه‌منيه‌كه‌ى پارتى بده‌ن ، بۆ ئه‌م چوار ساڵه‌ى داهاتو ببنه ئۆپۆسزيۆن و له‌به‌ره‌ى ميلله‌تدا بمێننه‌وه له‌به‌ر ئه‌م هۆكارانه‌ى خواره‌وه :\n1- بێگومان پارتى له‌حكومه‌ته‌كانى پێشوتردا به‌ژماره كورسييه‌كى كه‌ميشه‌وه ده‌ستى به‌سه‌ر سه‌رجه‌م بڕياره‌كانى حكومه‌تدا گرتبو ، ئێستا به 45 كورسى و به‌و غروريه‌ى توشى بوه مه‌حاڵه هيچ ده‌سه‌ڵاتێك بدات به‌حزبه نه‌ياره‌كانى له‌ناو حكومه‌تدا .\n2- خه‌يال پڵاوييه ئه‌گه‌ر يه‌كێتى وگۆڕان وا ته‌سه‌ور بكه‌ن كه‌وا پارتى وسه‌رۆكى حكومه‌ته‌كه‌يان پابه‌ندى به‌رنامه‌كه‌ى ئه‌وان بێت و، كار بكات بۆ جێبه‌جێكردنى ئه‌و به‌رنامه‌يه‌ى ئه‌وان دايانناوه بۆ حكومه‌ت ، چونكه پارتى ده‌سكه‌وتێكى له‌مشێوه‌يه ناداته نه‌ياره‌كانى ، به‌ڵكو كار له‌سه‌ر ئه‌جينداى خۆى ئه‌كات له‌ناو حكومه‌تدا .\n3- بونى يه‌كێتى وگۆڕان و كۆمه‌ڵى ئيسلامى ويه‌كگرتووش به هێزێكى ئۆپۆسزيۆن له‌ناو په‌رله‌ماندا كاريگه‌رييه‌كى زۆر گه‌وره‌ى ئه‌بێت به‌سه‌ر پڕۆسه‌ى سياسى و گۆڕانكارييه‌كى گه‌وره‌ش دێنێته كايه‌وه ، به‌وه‌ى ئه‌توانن ببن به ئۆپۆسزيۆنێكى به‌هێزو كاريگه‌ر بۆ چاودێرى حكومه‌ت و ته‌ئسير كردن له‌سه‌ر بڕيارو سياسه‌ته‌كانى .\n4- بونى ئه‌م هێزه گه‌ورانه به ئۆپۆسزيۆن داهێنانى كلتورێكى ديموكراسى تازه‌و جيايه له‌و كلتوره سه‌قه‌ته‌ى 27 ساڵه ميلله‌ته‌كه‌مان به‌ده‌ستييه‌وه ده‌ناڵينێ كه له ئاكامدا گه‌يشته ئه‌وه‌ى پارتى وه‌كو تاكه حيزبى ده‌سه‌ڵاتدار به‌رده‌وام له‌سه‌ر كايه‌ى سياسيدا يه‌كه‌م حيزب بێت و، ئه‌وانى تريش هيچ رۆڵێكيان نه‌بێ ته‌نها وه‌كو پاشكۆيه‌كى پارتى كارى سياسى بكه‌ن .\n5- داهێنانى ئه‌م كلتوره ديموكراسييه ئه‌بێته بناغه‌يه‌ك بۆ ئه‌وه‌ى له‌داهاتودا ئه‌گه‌ر ميلله‌ت بڕياريدا حزبێكى غه‌يرى پارتى زۆرينه‌ى بهێنێ ، ئه‌و كات پارتيش ناچار بكرێ له‌ده‌سه‌ڵات بچێته ده‌ره‌وه و رێگه بدات حزبيتر خۆى تاقيبكاته‌وه .\n6- به‌داهێنانى كلتورى ئۆپۆسزيۆنى ده‌سته‌جه‌معى نمونه‌يه‌كى جوان پيشانى دونياى ده‌ره‌وه ئه‌ده‌ن و ديموكراسييه‌تى راسته‌قينه له‌م هه‌رێمه جێگير ئه‌كه‌ن وه‌ك هه‌ر وڵاتێكى ديموكراتخوازى دونيا ، به‌مه‌ش رێزى زياتر له ئه‌زمونه‌كه‌مان ئه‌گێرێ .\nبه ئۆپۆسزيۆن بونى ئه‌م چوار لايه‌نه‌ى هه‌رێم قييامه‌ت هه‌ڵناسێت و دونياش كۆتاىى پێنايه‌ت ، بۆ چوار ساڵيتر زۆر شت گۆڕانيان به‌سه‌را دێت ، ئه‌توانن له‌ناو په‌رله‌ماندا هێزێكى كاريگه‌ر دروست بكه‌ن كه رێگر بێت له پيلانه تاكڕه‌وييه‌كانى پارتى ، به‌مه‌ش هه‌م متمانه‌ى خه‌ڵكيان بۆ ئه‌گه‌ڕێته‌وه ، هه‌ميش پرۆسه‌ى سياسى ئه‌خه‌نه سه‌ر رێره‌وى راسته‌قيينه‌ى خۆيه‌وه .\nبڵاوکراوەی پێشوومام فارس و پارێزەرە خۆبەخشەکەی بۆ ئیستیئنافی بڕیارەکەی دادگا چونەوە بەغدا\nبڵاوکراوەی نوێتریەکێتی چۆن حکومەتێکی دەوێت؟\nحاجی قادرەکان خاک جێ دێلن!\nPosted on ئاب 4, 2019 0 223\nشه‌ڕی ناوخۆیی له‌به‌رده‌گای ئیزدیه‌كانه\nPosted on ئاب 13, 2019 0 200\nPosted on ئاب 19, 2019 0 133\nعادل عەبدولمەهدی هەرەشەی دروخستنەوەی لەسەرە\nPosted on ته‌مموز 24, 2019 0 1140\nهاوسەرۆکی کەجەکە: دەوڵەتی تورکیا هەوڵ دەدات شەڕ لەنێوان پەکەکە و پارتی ڕووبدات\nPosted on ته‌مموز 29, 2019 0 331


پارتی ئامادەیی خۆی بۆ ھەڵبژاردنی پێشوەختە دووپات دەکاتەوە - باسنیوز\nپارتی ئامادەیی خۆی بۆ ھەڵبژاردنی پێشوەختە دووپات دەکاتەوە\nخەسرۆ گۆران: بە هەڵبژاردن لە موزایەدەی سیاسی دەربازمان دەبێت\nبەرپرسی دەزگای ھەڵبژاردنی پارتی دیموکراتی کوردستان ئاماژە بەوە دەکات کە پارتەکەی ئامادەیە بۆ هەڵبژاردنی پێشوەختە و بە یەکێک لە ڕێگەچارەکانی ڕزگاربوون لە موزایەدەی سیاسی دەزانێت.\nخەسرۆ گۆران، بەرپرسی دەزگای ھەڵبژاردنەکانی پارتی دیموکراتی کوردستان، بە (باسنیوز)ی ڕاگەیاند: ”دۆخێک لە کوردستان ھاتووەتە ئاراوە کە بەھۆی 16ی ئۆکتۆبەرەوە بەشێکی زۆری خاکی کوردستان لەدەست دراوە، لە ئاستی ناوخۆییش زۆر پرۆژە ھەن بۆ حکوومەتی ڕزگاریی نیشتمانی یان ھەڵوەشاندنەوەی کابینەی حکوومەت، بەڵام سەرجەم ئەم پێشنیار و پرۆژانە کاتی خۆی پارتی لە گفتوگۆکاندا وەڵامی داونەتەوە بە نووسراو و بە گفتوگۆش بۆیان ڕوونکراوەتەوە، ئەوەی ماوەتەوە کە باشترین بژاردەیە و سەرۆکی حکوومەتییش لە دوا پەیامی خۆیدا جەختی لەسەر کردووەتەوە،ھەڵبژاردنی پێشوەختەیە“.\nئەوەشی دووپات کردەوە کە پارتی ئامادەیە بۆ دەربازبوونی کوردستان لە قەیرانەکان، پەنا بۆ ھەڵبژاردنی پێشوەختە ببات و لەگەڵ ئەنجامدانی ھەڵبژاردنە. گوتیشی: ”پارتی هەرگیز لەو بژاردەیە نەترساوە، پێموایە خەڵکی کوردستانیش بە تەواوی چین و توێژەکان لەگەڵ ئەو بۆچوونەن کە دەبێت بۆ ڕزگاربوون لەم قەیرانە، ھەڵبژاردنی پێشوەختە بکرێت".\nئەوەشی خستە ڕوو کە ھەڵبژاردنی پێشوەختە سەرجەم موزایەدە سیاسییەکان ناهێڵت و ”سەنگ و قورسایی سەرجەم لایەنەکان دەردەخات، ھەر لایەنێک پشتیوانی دەکات، دەبێت پێشوازی لەو پەیامەی پارتی دیموکراتی کوردستان و نیچیرڤان بارزانی بکات،لە مەکتەبی سیاسیش باسکراوە کە ئەمە باشترین بژاردەیە“.\nپێشتر هەفتەنامەی (باس) لە ڕاپۆرتێکدا ئەوەی ئاشکرا کرد کە پارتی داوای هەڵبژاردنی پێشوەختە لە هەرێمی کوردستان دەکات، بەڵام یەکێتیی نیشتمانیی کوردستان و بزووتنەوەی گۆڕان بەهۆی کێشە ناوخۆییەکانیانەوە داوای دواخستنی دەکەن.\nچ کاتێک خواردنی لیمۆ زیانی هەیە؟\nسوودەکانی فاسۆلیا بزانە\nبەوێنە.. فەرماندەیەکی میلیشیای حزبوڵڵا لە سووریا کوژرا\nنووسەرێکی سلێمانی بۆ هەڤاڵ ئەبوبەکر: بۆ کەرکووک ورتەت لێنەهات\nپەرلەمانتارێکی عێراق: رێگا بە گەڕانەوەی ئاوارەکانی نەینەوا نادرێت\nئێران مەرزی باشماخ بەڕووی تانکەرەکانی نەوتی کوردستان دادەخات\nخیانەتی ١٦ی ئۆکتۆبەر لیوا هاوبەشەکانی پێشمەرگەی هەڵوەشاندووەتەوە\nعەبادی دووبارە بانگەشەی خەرجکردنی مووچەی سەرجەم فەرمانبەرانی کوردستان دەکات\nوەزیری پەروەردە: بێگومان دوای نەورۆز پێداچوونەوە بە مووچەی فەرمانبەراندا دەکرێ\nتەقینەوەیەکی بەهێز لە عەفرین رووی دا\nبەڤیدیۆ.. بەشار ئەسەد بە تەنیا دەچێتە غوتەی رۆژهەڵات\nسەرکردەیەکی گۆڕان: شاسوار عەبدولواحید پێگەکانی گۆڕان لە تۆڕە کۆمەڵایەتییەکان دەکڕێ\nبەرپرسێکی یەکێتی: ڕێگری لە کۆسرەت ڕەسوڵ نەکرێ کێشەکان چارەسەر دەکات\nنا ئومێدی کارەساتە خەڵات عومەر\nدەوڵەتی ئەیووبی كه‌یوان ئازاد\nدڵدار خۆرێک بە ئاسمانی ئەدەبەوە.. جەبار جەمال غەریب\nشکاندنی قاوغی وەهم حەمەسەعید حەسەن


مسا دا چین\nمسا دا چین /\nمسا دا چین\nشەریف هەژاری: بەراوردی دوکتور قاسملوو لەگەڵ باقی ڕێبەرانی کورد دەرخەری\nئاژانسی کوردپا: سەبارەت بە بەڵگەنامەی وەزارەتی دەرەوەی ئامریکا سەبارەت بە پەروەندەی تێرۆری دوکتور قاسملوو و لە بەرەبەری ٢٩هەمین ساڵیادی تێرۆری دوکتور قاسملوو ئاژانسی کوردپا، وتووێژێکی لەگەڵ شەریف هەژاری ئەنجام.\nتا ئێستا چى کراوە بۆ چارەسەری کۆرۆنا؟\nدواتر بينرا كه ڤایرۆسی سارس2 به هه مان شێوه هه مان وه رگر به كارده هێنێت، له تاقیكردنه وه یه كی زانستیدا كه زاناكانی كه نه دا و نه مسا و چین به شدارن، 24 نه خۆش ئه و ده رمانه ی پێدراوه كه بۆ رێگریكردن له ڤایرۆسه كه به خۆگرتن.\n30 ساڵ پێش ئێستا Tuesday, 07022019, 8:25 21829 بینراوە تێڕۆڕکردنی دکتور عه بدولره حمان قاسملو و فازیل ره سول و عه بدوڵڵا قادری ئازه ر له ڤیێنا ڕێک له 13 ی ته مووزی 1989 له شه قامێکی پایه ته ختی نه مسا [ ڤێنا ] له باوه شی سوسیال دیموکراته.\nله شه پۆلی دووه م دا، ڤایرۆسه كه چیدیكه به له رز و تاو و بێهێزی جه سته وه نه ده وه ستا، نه خۆش دوای كه متر له.\nدانلود آهنگ رضا غلامی ریمیکس گیتاری (دروازه ره باز هاکنین در بورم) با متن آهنگ\nدروازه ره باز هاکنین در بورم 🎷🎷 بخاطر شی اتا دلبر بروم حاضرمه سیم خارداری سر بورم 🎷🎷 تا اینکه از این چهار دیوار در بورم دانلود آهنگ رضا غلامی ریمیکس گیتاری لحظات خود را به یادماندنی کنید با دانلود آهنگ “ریمیکس.\nسستمی دیموكراتی شیاوترینه بۆ به‌ره‌نگاربوونه‌وه‌ی قه‌یرانه‌كان\nبۆچی باوه ڕ به داتاكانی چین ده رباره ی ڤایرۆسی كۆرۆنای نوێ بكه ین، دوای ئه وه ی حكومه تی ئه و وڵاته له قۆناغی یه كه می بڵاوبوونه وه ی په تاكه دا ئاشكراكردنی زانیارییه كانی قه ده غه كرد؟.\n9/2/2015· کوچ اجباری و اثرات منفی آن بر زبان هزاره گی درموارد زیادی اصطلا حات ترکی ومغولی غالبا در بخش ,گیا هی, اندام ,محلات ,زیبا شناسی وفرهنگ فولکلوربرجستگی داشته است که تاهنوز.\nشەپۆلی سەرووی دەنگ (بە ئینگلیزی: Ultra Sound Waves) هێزێکی گەورەی فشاری دەنگییە کە ڕێژەی لەرەلەرەکانی لە هێزی بیستنی مرۆڤ زیاترە سه ره تایه كی مێژوویی هه وڵی یه كه م له گه ر ان به دوای شه پۆلی سه رووی ده نگ له ساڵی ١٨٨٢ز له لایه ن.\nاختصاصی ورزش کشتی\nبووایسا المپیک چین , باز هم طلا اما این بار سومی چه حسی , تاریخ برگزاری مسا بقات کشتی دا خلی اموزش فنون نام 300فن درکشتی برنامه وزنه زدن وکشتی.\nله جیهاندا ژماره‌ی تووشبووان به ڤایرۆسی كۆرۆنا 786 هه‌زاری تێپه‌ڕاند\nژماره ی تووشبووان به ڤایرۆسی كۆرۆنای نوێ (COVID-19) ، كه له شاری وهان له ویلایه تی هوبی له چین سه ریهه ڵدا و به زۆرێك له وڵاتی جیهاندا بڵاوبووه ته وه، له سه رانسه ری جیهان ٧٨٦ هه زار كه سی تێپه ڕاند.\nجواب مرحله 481 جدولانه 1\nجواب مرحله 481 جدولانه 1 بازی های اندروید, جدولانه 1 تمامی حقوق برای سایت رمز و جواب بازی محفوظ می باشد، کپی برداری از مطالب به هر نحو ممنوع می باشد.\nاسیاب برنج و غلات گندم جو شکر ادویه 05136911659 توس دستگاه تک فاز 8400 قابلیت اسیاب انواع ادویه جات خشک دانه های شکر انواع غلات از جمله برنج جو گندم دارد مکانیزم پین میل با قدرت اسیاب بالا توانایی خردایش مواد سخت را داراست.\nسعوودییه ده‌رگا بۆ خه‌ڵكی 49 وڵات ده‌كاته‌وه بێ ڤیزا سه‌ردانی بكه‌ن\nهه روه ها حه وت وڵاتی ئاسیاش بێ ڤیزا ده توانن سه ردانی سعوودییه بكه ن، ئه وانیش، برۆنای، ژاپۆن، سه نگافوره، مالیزیا، كۆریای باشور، كازاخستان، چین و له كیشوه ری ئه مه ریكای باكووریش هه ریه ك له ئه مه ریكا و كه نه دا و هه.\nا فـغا نستا ن از خا مهء علا مه ا قبا ل لاهـوری\nا فـغا نستا ن ا ز خا مهء علا مه ا قبا ل لاهـوری صد وسـی و پـنج سا ل قـبل ( 22 فـبروری1873) ،ا قــبا ل لاهـــوری دا نـشـــمند فـرهیخـته، فیلـسوف ستـرگ شـرق و شاعـر روشـنگرو ا نـقلا بی جها ن ا سـلا م در نـیم قا رهء هــند در شـهر.\nهەڵسەنگاندنی سیاسه‌تی هه‌رێم له پرسی ڤایرۆسی كۆرۆنادا\nله دوای ده ركه وتنی ڤایرۆسی كۆرۆنای نوێ، له ویلایه تی "وهان" (1) له وڵاتی چین له كۆتایی ساڵی 2019، كه له لایه ن رێكخراوی ته ندروستی جیهانی"WHO " به "كۆڤید 19" ناسراوه و له هه مانكاتدا بڵاوبوونه وه ی خێرا و كاریگه ریی ڤایرۆسه كه بۆ.\nمساجد و مدارس پر وزارت داخلہ کی تجاویز مسلمانان کشمیر کو ہراساں کرنے\nNews18 Urdu: سری نگر۔ جمعیت اہلحدیث جموں وکشمیر نے کہا ہے کہ مسا جد و مدارس کے حوا لہ سے وزارت دا خلہ کی تجا ویزاسلامیان ریاست کو مزید ہرا ساں و پریشان کرنے کی منصو.\nخو شه چین ا لنگ ا لنگ سرد و، هرکه ا ستا ده با شد بخورد ش سگ د ید و , ب، بد ه ها ، تکمیل می گر د ید ، قرا ردا د بر ین بو د که ، مسو لیت ا دا ر ی جر یا ن مسا بقه را یک طر ف به د و ش بگیر د و جا نب مقا بل.\nقاسملو سییاسه‌تمه‌دارێك ئه‌خلاقی نه‌دۆڕاند\nقاسملو سییاسه تمه دارێك ئه خلاقی نه دۆڕاند پەیسەر پرێس 31 ساڵ به ر له ئه مڕۆ له ڤییه نای پایته ختی نه مساو له قوڵایی خاكی ئه وروپادا، له شوقه یه كدا سێ كه س پێكه وه تیرۆركران، عه بدولره حمانی قاسملو و قادری ئازه رو فازڵ ره.\nشۆڕشی جه‌نگاوه‌رانئه‌وكاته‌ی چینییه‌كان به شمشێر ڕووبه‌ڕووی هه‌شت وڵات\nله ته ك هه موو ئه مانه یش دا، جووتیارانی چین تووشی گه وره ترین زیانبوون، جیا له وه ی داهات و به روبوومه كانیشیان به هه زران لێ ده كڕدرایه وه و بۆ بازاڕه كانی ئه وروپا ده نێردرا، به ڵام وشكه ساڵی بووه هۆی له ناوچوونی زۆربه.\nجه‌سته، هونه‌رمه‌ند و جه‌سته\nبۆیه لێره دا کارکردن به جه سته بوارێکی گه وره ی ڕه خساند بۆ چین و توێژ و ڕه نگ و ڕه گه زه جیاوازەکان، هونه رمه ندانی ئه مریکای لاتین، خه ڵکانی ڕه سه نی ئه مریکا ((native، هونه رمه ندانی ڕۆژهه ڵاتی ناوه ڕاست، ئه بۆریجناڵه کان.\nخه‌ڵاتی رێگای ئاوریشم ی چینی به گروپیێكی كوردی ده‌درێت\nهه روه ها له لایه ن سێ شاری وڵاتی چین، شاره وانی ڤییه ن له وڵاتی نه مسا دوو كۆنسێرت و هه روه ها دوو كۆنسێرتیش له وڵاتی ئه ڵمانیا داوه تنامه مان به ده ست گه&zwnj.\nسه رۆكی نه مسا ئاماژه ی به وه ش دا ته واوی كه مینه ئایینی و نه ته وه ییه كان له مێژوودا ڕووبه ڕووی جیاكاری و ڕه تكردنه وه و چه ندین ئه زموونی نه رێنی بوونه ته وه.\nتجهیزات سنگین آگهیهای اروپا\nصفحه نمایش ارتعاشی طول عمر\nمنبع پرواز کارخانه فرآوری خاکستر


هیوا گوڵ مەحەمەدی: هاووپەیمانەتیەکان پرۆژەیەکی هاووبەشیان نەبوو بۆیە سەرکەوتوو نەبوون\nدیارە پێکهێنانی هاووپەیمانیەک وە یاخود بەرەیەک چەند خالی هاووبەش هەیە کە ئەو لایەنانە بۆ ئامانجێکی دیاریکراوو یەک دەخات.\nلە دەمی هەڵبژاردنە پەرلەمانیەکانی عێراقدا چەند بەرەیەکی کوردی لە هەرێمی کوردستان هاتە ئاراوە. تەڤگەری ئازادی و بەرەی نوێ، گۆڕان و هاووپەیمانی و کۆمەل، هاووپەیمانی نیشتمانی و شان بە شانی یەکێتیی وپارتی.ئاخۆ خاڵی هاووبەش نێوان ئەم لایەنانەدا چی بوو وە ئامانچ لە هاووپەیمانیەکانیان؟\nهیوا گو‌ڵ مه‌حه‌مه‌دی رۆژنامه‌وان و چاودێری کاروباری رامیاری له هه‌ڤپه‌یڤینێکدا له‌گه‌ڵ به‌شی کوردی ده‌نگی ئه‌مه‌ریکا ده‌ڵێت "ئەو لایەنانە، ئەو هاووپەیمانیانە بە هەموویانەوە کە هاتنە گۆڕەپانەکە پرۆژەیەکی هاووبەشیان نەبوو، بەڵکو بە پەرش و بڵاوی هاتنە گۆڕەپانەکە وە بە پەرش و بڵاوی پەیامی خۆیان دا، وە لە ئەنجامی ئەو پەرش و بڵاوییەی کە لە نێوان ئەو لایەنانەدا هەبوو کە دوبوو ئەڵترناتیڤ بن لەم هەڵبژاردنەدا وە دووای ئەو شکەستە یەک لە دووا یەکانەی یەکێتیی و پارتی لە ماوەی رابوردوودا بە تاێبەتی دووای پرسی رفراندوم و لە دەستدانی لە سەدا پەنجای باشوری کوردستان، سەرەرای هەموو ئەمانەش یەک نەگرتنی ئەم لایەنانە، نەبوونی پەیامێکی هاووبەشیان بۆ ئەڵترناتیڤێکی باشتر بۆ باشوری کوردستان وای کرد کە خەڵک بروای بەم هێزە تازانەش نەبێ و یەکێتیی و پارتی لەم هەڵبژاردنەدا سەرکەوتوو بن ".\nکاک هیوا هەر وەها دەڵێت " من پێیم وایە هاووپەیمانیەتیەکانیان سەرکەوتوو نەبوو، بۆیە دەرئەنجامێکی باشیشی لێنەکەوتەوە، هەر بۆ نموونە شاسوار عەبدولواحد کە سەرۆکی نەوەی نوێە زیرەکانە توانیوە خۆێ لە تەڤگەر نزدیک بکاتەوە بەڵام رێگاش نادات پەیامی خۆیان پێشکەش بکەن وە پرۆژەیەکی هاووبەش لە نێوان ئەو دوو لایەنەدا پێشکەش بکرێت، ئایا تەڤگەری ئازادی پرۆژەی چی بوو بۆ ئەم هەڵبژاردنە و لەسەر چەند خاڵ رێککەوتوون ".\nکاک هیوا دەشڵێت " لە باشوری کوردستان بۆشایی عەقڵیەتی پێشکەوتنخوازانەی دیمۆکراسی و پەروەردە هەیە، وە هیچ کام لەو لایەنانەی کە ئێستا لە گۆڕەپانەکەدان لە باشوری کوردستاندا نەیانتوانیوە ئەم زهنیەتە، ئەم عەقڵیەتە، ئەم پرۆژەیە بۆ گۆڕینی ئەم عەقڵیەتە بێنە گۆڕەپانەکە، بکەنە کردەوە وە بتوانن پرۆژەیەک بدەن کە ئێمە دەمانەوێ بەم شیوەیە کۆمەڵگا بگۆڕین، لە باری سیاسیەوە، لە باری ئابوریەوە، لە باری کۆمەڵایەتیەوە، لە باری یاساییەوە، لە باری دیمۆکراسیەوە، لە باری پەروەردەوە، لە هەموو بوارەکانی کۆمەڵگادا من هیچ پەیامێکم نەبینیوە، بێجگە لە کۆمەڵێک جنیۆدان بە یەکتر نەبێت و تاوانبارکردنی یەکتر، کە ئەمەش چارەسەرنییە بۆ باشوری کوردستان"


دوو چەکداری داعش لە کەرکووک کوژران - پرس میدیا\nHome سڵایدشۆو عێراق عێراقی كوردستان دوو چەکداری داعش لە کەرکووک کوژران\nدوو چەکداری داعش لە کەرکووک کوژران\nپرس میدیا 8/13/2020 12:47:00 pm سڵایدشۆو, عێراق, عێراقی, كوردستان,\nدوو چەکداری داعش کە لە ئامادەکاریدا بوون بۆ کردەوەی توندوتیژی، لە گوندەکانی قەزای دووبز سەر بە پارێزگای کەرکووک کوژران.\nسەرچاوەیەکی ئەمنی ئاگادار رایگەیاند کاتژمێر ١١ی شەوی رابردوو لەنێوان گوندەکانی بڵاوە و عەمەل شەعبی لەڕێی قەزای دووبزی پارێزگای کەرکووک، دوو چەکداری داعش بینراون و پاشان خەڵکی گوندەکە لیان دێنە دەست و چەکدارێک دەکوژن و چەکدارەکەی تریش هەڵدێت.\nلە پێکدادانەکەدا هاووڵاتییەک بەناوی فەلاح خەڵەف کە خەڵکی ناوچەکە بووە کوژرا و هاووڵاتییەکەی دیکە بە ناوی وەعد عەبدوڵخەڵەف برینداربووە.\nلەو بارەوە وتەبێژی جەودەت عەساف حەشدی شەعبی رایگەیاندووە پاش گەیشتنی زانیاری لەسەر ئەو دوو چەکداره، گەڕان و پشکنینەکانی هێزە ئەمنییەکان دەستی پێکردووە و توانراوە چەکدارە هەڵاتووەکە کە لەنێو گوندەکانی دەورووبەر خۆیحەشاردابوو، لەلایەن هێزەکانیانەوە بکوژرێت.\nراشیگەیاند چەکدارەکان پشتێنیکی بۆمبڕێژکراویان پێ بووە و لەلایەن هێزە ئەمنیەکانەوە پووچەڵکراونەتەوە.\nتاگەکان # سڵایدشۆو # عێراق # عێراقی # كوردستان\nBy پرس میدیا at 8/13/2020 12:47:00 pm\nLabels: سڵایدشۆو, عێراق, عێراقی, كوردستان\nسڵایدشۆو عێراق عێراقی كوردستان


خاتوونێکی مەهابادی پلەی دووهەمی کیک بۆکسینگی ئێرانی مسۆگەر کرد - Mehr News Agency\n3 rezberê 2019 - 11:05\nNews Code 28183\nخاتوونێکی مەهابادی پلەی دووهەمی کیک بۆکسینگی ئێرانی مسۆگەر کرد\nسەرۆکی ئیدارەی وەرزش و لاوانی مەهاباد لە مسۆگەر کردنی پلەی دووهەمی پاڵەوانێتی ژنانی ڕەزمی کاری ئەو شارستانە لە کێبڕکێیەکانی ئێران هەواڵی دا.\nبە ڕاپۆرتی ئاژانسی هەواڵی مێهر، قرنی موستەفاپوور ڕایگەیاند: کێبڕکێیەکانی کیک بوکسینگ لە ژێر ناوی گرووپی شەڕکەران بە ئامادە بوونی ١٢ پارێزگا و ١٥٠ ژنی ڕەزمی کا لە سەرتانسەری ئێران بە میوانداری تەبرێز بەڕێوە چوو.\nناوبراو زیادی کرد: لە ئەو کێبڕکێیانە تیمی کیک بوکسینگی مەهاباد کە بە نوێنەرایەتی لە ئازەربایجانی ڕۆژاوا و بە سەرپەرشتی نەسرین سەبزی لە کێبڕکێیەکانی ناوخۆیی ئامادە بوو، پلەی دووهەمی گرووپیی مسۆگەر کرد.\nموستەفاپوور وتیشی لە ئەو کێبڕکێیانە ڕەزمی کارە مەهابادییەکان لە بەشەکانی ستایلی لایک کنتاکت، ستایلی لوکیک، ستایلی هونەرە تاکەییەکان و بەرگری تاکەیی بە گشتی ١٦ میدالیایان دەست خست کە لە ئەو ڕێژەیە پێنج میدالیا زێڕ، ٦ میدالیا زیو و پێنجیشی برۆنز بوو.\nناوبراو زیادی کرد: ئەو کێبڕکێیانە ٦ بۆ ٨ ی خەرمانان لە تەبرێز بەڕێوە چوو و لە کۆتاییدا تیمی ئازەرایجانی ڕۆژهەڵاتی پلەی یەکەم و تیمی خووزستان و گیلان بە شێوەی هاوبەش لە پلەی سێهەمی تیمی وەستان.\nهەڵبژاردەی زۆرانی ئازادی ئێران


سەرکردەیەکی گۆڕان: ئەگەر لە بەرامبەر سووتاندنی ئاڵای کوردستان بێدەنگ بین کاری خراپتریش دەکرێ\n"ئاڵای کوردستان ڕەمزی گەلەکەمانە ئەوەی پێیخۆشە ئاڵاکەمان سووتێنراوە ھەڵەیەکی گەورە دەکات"\nباسنیوز 17/10/2020 - 19:42 كوردستان\nسەرکردەیەکی بزووتنەوەی گۆڕان رایدەگەیەنێت کە پێویستە کورد بێدەنگ نەبێ لە بەرامبەر سووتاندنی ئاڵای کوردستان بۆ ئەوەی وا لە سەرۆکوەزیرانی عێراق بکرێت کە رێگری لە" کارە قێزەوەنەکانی" حەشدی شەعبی بکات.\nخەلیل سەرکانی، ئەندامی جڤاتی گشتی بزووتنەوەی گۆڕان بە (باسنیوز)ی ڕاگەیاند: "سوتاندنی ئاڵای کوردستان، لەلایەن میلیشیاکانی حەشدی شەعبییەوە قابیلی قبوڵ نییە و پێویستە کورد لە بەغدا ھەڵوێستی ھەبێت، چونکە ئەو ئاڵایە ڕەمزی گەلێکە خوێنی شەھیدەکانمان و قوربانییەکانمانە ئەنجامی تێکۆشان و سەروەییەکانمانە، ئاڵای کوردستان شتێکی ئەوەندە ئاسان نییە بێڕێزی بەرامبەر بکرێت، پێویستە ھەموو کوردێک بەرامبەر بە ئاڵاکەی ھەڵوێستی ھەبێت".\nگوتیشی: "حەشدی شەعبی میلیشیایەکی مەزھەبگەرای توندڕەون و دەیان گرووپی جیاوازیان ھەیە،دەبووایە کورد ڕۆڵی ئەوەی بگێڕایە کە حەشدی شەعبی لەناو سوپای عێراقدا جێگیربووایە چونکە ئەوانەی ئێستا ئاڵای کوردستانیان سووتاندووە ڕەنگە سبەی ئاڵای عێراق بسووتێنن بۆ ئەوەی دۆخەکە ھێندەی دیکە ئاڵۆز بێت".\nئاماژەی بە ئەوەش کرد: "ئەو کەسەی پێخۆشە ئاڵای کوردستان بە دەستی حەشدی شەعبی سووتێندراوە ھەڵەیەکی گەورە دەکات، چونکە ئەو ئاڵایە ڕەمزی گەلەکەمانە خودی خۆم کاتێک بینیم ئاڵاکەمان دەسووتێنن، ئەوەندە ناخۆش بوو بەلامەوە ھەستم کرد ئازاری شەھیدەکانمان دەدەن و بێڕێزی بە خەبات و ماندوو بوونمان دەکەن".\nسەرکانی باسی ئەوەشی کرد"ئەگەر کورد بەرامبەر بە سووتانی ئاڵای کوردستان، بێدەنگی ھەڵبژێرێت، حەشدی شەعبی شتی خراپتر دەکات، بۆیە باشترە کورد کاریگەری لەسەر مستەفا کازمی دروست بکات، بۆ ئەوەی ڕێگری لەو کارە قێزەونانەی حەشدی شەعبی بکات".


زانکۆی سۆران - " نەخۆشی ئەیدز " لە سیمینارێکدا باسی لێوەکرا\n" نەخۆشی ئەیدز " لە سیمینارێکدا باسی لێوەکرا\nبڵاوكراوەتەوە لە دوو شەممە, 02 کانونی یەکەم 2019 13:00\nرۆژی یەكشەممە ١ی دیسەمبەری ٢٠١٩، لەسەر ئاستی جیهان ڕۆژی " ئەیدز " ە. هەر بەم بۆنەیەوە لە فاکەڵتی یاساو زانستە سیاسییەکان و بەڕێوەبردن، بە ئامادەبوونی ژماره‌یه‌كی به‌رچاو له مامۆستایان و قوتابییان، سیمینارێك لە لایەن قوتابی قۆناغی دووەمی بەشی پەرستاری پەیمانگای تەکنیکی سۆران بەڕێز " مەڕوان ئیسماعیل " بەناونیشانی " نەخۆشی ئەیدز " و لەژێر سەرپەرشتی ڕێکخراوی تەندروستی ئاشتی، پێشكه‌شكرا.\nسەرەتا قوتابی ناوبراو ئەیدزی بەوە پێناس کرد، کە نەخۆشییەکی ڤایرۆسییە بەهۆی ڤایرۆسی ( Human immunodeficiency Virus ) تووشی مرۆڤ دەبێت، کە بەهۆی ئەم نەخۆشییەوه، سیستەمی بەرگری لەش لاواز دەبێت، چونکە ڤایرۆسی ( HIV ) ئەو خانانە لەناودەبات، کە بەرپرسن لە پاراستنی لەش لە تەنی بێگانە، لەوانەش ( ڤایرۆس و بەکتریا و مشەخۆرەکان ..... هتد ). هەروەها ئاماژەی بەوەدا، کە مێژووی ئەیدز نادیارەو چەندین رای جیاوازی له‌باره‌وه هه‌یه، بەڵام لە هەموویان زیاتر کە باسی لێوەدەکرێت گوایە بەهۆی ڤاکسینێکەوە کە لە مەیموون درووستکرابوو، پیسبوو بە ڤایرۆسی ئەیدز، بەمەش گوازرایەوە بۆ مرۆڤ.\nنیشانەکانی نەخۆشی ئەیدز، تەوەرێکی تری سیمینارەکە بوو. بۆ ئەمەش بەڕێزیان ئاماژەی بەچەند نیشانەیەك دا، له‌وانه ( تا، سەرئێشە، ژانی ماسولکەو جومگەکان، ئەستوربوونی لیمفە گرێیەکان، بێ هێزی، ئارەقکردن لە شەوان). هەروەها نیشانەکانی دوای قۆناغی سەرەتایی بریتین له (هەستکردن بە بێتاقەتی، دەرکەوتنی برینی ناودەم، حەزنەکردن بە خواردن، سکچوونی بەردەوام، پچڕانی سووڕی مانگانە لە ئافرەت و چەندین نیشانەی تر).\nلە بەشێکی تری سیمینارەکەدا، بەڕێزیان په‌ڕژایە سەر باسکردنی ڕێگاکانی گواستنەوەی ئەم نەخۆشییە و وتی، کە ڤایرۆسی ( HIV ) دەگوازرێتەوە لە ڕێگای گواستنەوەی خوێن و پێکهاتەکانی، شیری دایك، لە ڕێگای دایکی دووگیان بۆ کۆرپەکەی، لە ڕێگای سێکسکردن، هەروەها بەکارهێنانی دەرزی و موسی کەسی تووشبوو بەم نەخۆشییە. هەروەها باسی لە گرینگترین ئەو ڕێگایانەش کرد، کە پێویستە بگیرێنەبەر بۆ خۆپاراستن و دووربون لەم نەخۆشییە. بۆ چارەسەری ئەم نەخۆشییەش گوتی، چارەسەرییەکی یەکجارەکی بۆ ئەم نەخۆشییە نییە، بەڵام هەندێ دەرمان بوونیان هەیە کە هەندێ لە نیشانەو ماکەکانی کەسی تووشبوو دوادەخه‌ن.\nهەروەها بەپێی داتایەک كه خستیه به‌رچاو، هەر ٥ چرکەیه‌ك کەسێك تووشی ئەم نەخۆشییە دەبێت و هەموو ١٥ چرکەیه‌كیش کەسێك بەهۆی ئەم نەخۆشییەوە دەمرێت. ڕۆژانە تووشبوونی نوێ زیاتر لە ٦٨٠٠ کەسە و ڕۆژانە مردنیش بەهۆی ئەیدز، زیاتر لە ٥٧٠٠ کەسە. لە ساڵی ٢٠١٨ نزیکەی ٣٧٩٠٠٠٠٠ حاڵەتی تووشبوون تۆمارکراون. هەروەها بە پێی داتاو زانیاری نوێی وەزارەتی تەندروستی هەرێمی کوردستان لەبارەی ئەیدز، لەمساڵدا ٢ حاڵەتی نوێی نەخۆشییەکە تۆمارکراون و، به‌مجۆره‌ش کۆی گشتی تووشبووانی ئەیدز لە هەرێم لە ساڵی ١٩٨٦ ەوە تا کۆتایی ٢٠١٨ گەیشتۆتە ٣٥ حاڵەت. تووشبووەکانیش ٩ حاڵەتیان لە ڕەگەزی مێ ن و،٢٦ حاڵەتیشیان لە ڕەگەزی نێرن. ساڵانە زیاتر لە ٣٥٠ هەزار پشکنینی ڤایرۆسی ئەیدز لە هەرێم ئەنجامدەدرێن.\nلە کۆتاییشدا بە نمایشکردنی کورتە شانۆیەك بۆ ئامادەبووان، کاریگەری و بارودۆخی کەسی تووشبوو بەم نەخۆشییە لەناو خێزان و کۆمەڵگادا، خرایەڕوو.\n/ زانكۆی سۆران كۆنفرانسێكی نێوده‌وڵه‌تی له ئه‌ڵمانیا به‌ڕێوه‌ده‌بات


ئاوا بهاره گول سر در ده ینی\nشه‌ويك فريشته و شه‌ويك ره‌ش پۆشم\nشه‌ويك له‌ش ساغ و شه‌ويك نه‌خۆشم\nشه‌ويك وريام و شه‌ويك سه‌رخۆشم\nئه‌گه‌ر يه‌ك سه‌عات خۆشي ببينم\nئه‌بي تا يه‌ك سال خه‌فه‌ت بنۆشم\nبه هار به بي گول جوانی زور که مه/ بولبولیش بی گول دلی پرخه مه/هاوره وه کو تو له دونیا که مه/دیدارت بو من خوشترین ده مه\nبۆ ئه‌وه‌نده شه‌یدای خۆت کردم ...\nیا خوا زو بیتو با ماچیکت کم\nدیسان روژ جژنه ام جار رمضان\nمانگیک میوان بوین میوانی خواگیان\nام جژنه پیروز له موسلمانکان\nبه تایبت له تواو کرد زمانه کان\nمن بۆ پێکەنینی ئەو دەمردم ، ئەو بەمردنی من پێدەکەنی...\nترجمه پست کُردی به فارسی:\nمن برای خنده هاش میمردم :)\nاون به مرگ من میخندید!! :'(\nدوایین روژی مانگی رمضان\nمانگیک پیروزه بو موسمانان\nیا هر روژت ئاواجشن بی\nجشن رمضان له تو پیروز بی\nروژانی ژینم به بی تو تاله هه ر لایه ک ده چم توم له خیاله گه رچی لیم دوری زور چاک بزانه سلامتی تو بو من ژیانه\nئه‌گــــه‌ر ئه‌ته‌وێـــت ته‌نــــــها بۆ تـــۆ بــــم ....\nمه‌هێـــڵه پيويستم به كه‌س بێـــت جگه له تــــۆ\nاگر میخوای فقط برای تو باشم..\nهیچ وقت نذار محتاج کسی جز تو باشم..\nیادگاری وه‌ک سێبه‌ر وایه\n قه‌د ناتوانی له خۆتی جیا که‌یته‌وه.\nیادگاری مثل سایه میمونه\nهیچ وقت نمیتونی از خودت جداش کنی\nگولة سورةکةی دورة ولاتم...لة دوری تو یة پةشیو وماتم\nتوی نةسیمة کةی خوشیو نشاطم...بة چاو لیت دورم بة دل لةلاتم\nهیچ ده وله مه ندیک نیه وه ک عه قل بیت\nهیچ هه ژاریه ک نیه وه ک نه زانین بیت\nهیچ میراتیکیش نیه وه ک ئه ده ب ره وشتی باش بیت\nوه هیچ پالپشتیکیش نیه وه ک را وه رگرتن بیت.\nخۆزگە لێرە بویتایە\nیا من لەوێ بومایە\nیان هەردوکمان پێکەوە لە هەر شوێنك بوینایە...\nیا من پیش تو بودم\nیا اینکه هر دوتامون پیش هم و یکجا بودیم..\nبی ناسه ده نگی غریبی منه ئه م شو بو لای تو ده\nله دوری ته بی ئه زارم به پی نابم مانگ شو ه ویش له لام هه ل بی\nچاوه کم, خوش ویست کم\nهه ناسه کم, خوشم دویت همو کس کم\nنور چشمام, معشوقم\nنفسم, دوستت دارم همه کسم\nموارد یافت شده : 176 از 667


بەهۆی كاریگەری و لێكەوتەكانی بەفربارین و بەستنی شەقامەكان و سەرماوە، هاوڵاتییەك لە دەربەندیخان برینداربوو، لەكاتی بەهاناوەچوونیدا لەلایەن برایەكییەوە، دووەمیان گیانیلەدەستدا.\nبەیانیی ئەمڕۆ پێنجشەممە هاوڵاتییەک بەناوی (حەقی ئیسماعیل ڕەزا) تەمەن 59 ساڵ دانیشتووی کەلار كە شۆفێری تانکەری گواستنەوەی سووتەمەنییە، لە پشت تونێلی دەربەندیخانەوە لە ئۆتۆمبێلەكەی دابەزیوە و بەهۆی خلیسکانەوە كەوتووە و ئێسکی حەوزی شكاوە، دواتر خۆی گەیاندووەتە ناو قەزای دەربەندیخان و چووەتە مزگەوتێك و پەیوەندی بە برایەکییەوە كردووە بەناوی (عومران) تەمەن 52 ساڵ دانیشتووی خانەقین، کە ئەویش شۆفێری تانکەری گواستنەوەی سووتەمەنییە تاوەكو بچێت بە هانایەوە و بیگەیەنێتە نەخۆشخانە.\n(عومران) لە نزیک تونێلی دەربەندیخان ئۆتۆمبێلەکەی ڕاگرتووە و بەپێ بەرەو لای براکەی (حەقی) ڕۆیشتووە، بەڵام پێش ئەوەی بگاتە لای براکەی، لە ڕێگا بەهۆی نەخۆشییەکی کتوپڕەوە گیانیلەدەستداوە، وەك بەڕێوەبەرایەتیی تەندروستیی سلێمانی ئاشكرایكردووە.\nتەندروستیی سلێمانی دەشڵێت، “پاش گواستنەوی تەرمەکەی بۆ بەشی فریاکەوتنی نەخۆشخانەی گشتیی شەهید تۆفیق و پشکنینی، ڕەوانەی پزیشکیی دادیی دەربەندیخان کرا و بریندارەکەش چارەسەری پێویستی بۆکرا”.\nكاریگەرییەكانی بەفر و سەرما\nشادی نەوزاد بوو بە یەكێتی\nبافڵ تاڵەبانی، ھاوسەرۆکی یەکێتیی نیشتمانیی کوردستان لە مەکتەبی سیاسیی یەکێتی پێشوازیکرد لە شادی نەوزاد، كە بڕیاریداوە لە ئەمڕۆوە…